Les treballadores de l’administració i dels seveis públics estem fartes de trobar-nos sotmeses - CGTCatalunya.cat\ndiumenge 17 de maig de 2020 / Comunicats / Visites: 289\nAquests serveis no són precaris de per se, el fet de que l’administració hagi menyspreat durant anys els serveis públics ha ajudat moltíssim. Hem vist campanyes mediàtiques de desprestigi acompanyades de falta d’inversió en serveis que ara ens fan tanta falta (sanitat, serveis d’ocupació, serveis socials, justícia...) i que ens han indignat. Tot plegat està portant a què avui en dia tinguem aquest caos a hospitals, ajuntaments, organismes i institucions. Que la gent no pugui comunicar-se de manera efectiva amb el SEPE (Servicio Público de Empleo Estatal) quan més necessitat té de fer-ho, o que tots els hospitals estiguin col·lapsats en són un clar exemple, com ho són les llargues cues de companys i companyes que van a serveis socials esperant una sortida a la seva situació.\nDins aquest període de pandèmia, el govern espanyol ha anat publicant amb una freqüència inaudita més de 1.000 normes que desenvolupen l’estat d’alarma. Aquestes normatives (recordem que cap d’elles deroguen lleis anteriors) en molts casos haurien d’intentar garantir la seguretat a les treballadores, a les persones aturades, i a la població més vulnerable (i així se’ns ha estat venent des dels altaveu governamentals que han estat difonent el discurs de l’"escut social" contra la crisi, segons el quals no es deixaria que "ningú no es quedés enrere"). Nosaltres pensem que han constituït més aviat un engranatge d’enganys, el qual queda en evidència en aquest moment de "desescalada" en el qual moltes d’aquestes normes no són respectades ni per les pròpies administracions que les aproven i que les hauríen d’executar, i ser-ne garants.\nAquestes darreres setmanes els Comitès de Seguretat i Salut Laboral s’han estat reunint (en el millor dels casos) a les empreses, organismes i administracions del sector públic, i des del Sindicat d’Administració Pública de la CGT encara no hem vist CAP administració ni organisme ni empresa pública que no estigui intentant trobar la manera de saltar-se la normativa que, en teoria, estableix els drets laborals mínims i les mesures que han d’assegurar la salut i la seguretat de les treballadores en les fases establertes per al seu retorn al treball presencial. A més, ens trobem amb ocurrències polítiques com la d’improvisar d’un dia per l’altre invencions com ara una "fase 0,5" a la ciutat de Barcelona, la qual evidentment posa per davant els interessos del capital per sobre de la salut de les persones. I d’afegit deixa a les nostres companyes en una inseguretat jurídica brutal. Perquè arriba un punt que ja no saben quina norma han de fer prevaldre a l’hora d’intentar interlocutar amb les seves administracions, si allò publicat al BOE o al DOGC dia sí i dia també val més que la següent gran idea que se li acudeixi al polític de torn el mateix dia o l’endemà.


Resultat de la col·laboració entre la Cooperativa Falset-Marçà i el tastador Eric Lahon. S’elabora a partir de les vinyes que Lahon va adquirir a la DO Montsant. Es busca la màxima expressivitat de les diferents varietats. En aquest Lou roat, el raïm provinent de vinyes velles de Garnatxa i Syrah li dóna un caràcter sensacional.\nColor intens color gerd amb espurnes de blaus, nets i brillants.\nAromes a fruites silvestres com maduixes, gerds, nabius i groselles i menta fresca.\nPas en boca llarg, ampli i amb una potència atípica. Fresc i amb una bona acidesa.\nUn rosat elaborat pel projecte de la família Lahon, originària de Brussel·les (Bèlgica), i instal·lada a Catalunya l'any 1994. El raïm d'unes vinyes de més de 90 anys (el Mas Lahon) li donen un caràcter sensacional.\nUn rosat molt personal que expressa amb contundència les virtuds d'aquesta nova línia de rosats que cada dia que passa guanya adeptes entre els qui busquen un vi net, fresc, amb tocs clars d'essències mediterrànies. Un vi que s'acopla a una gran diversitat de gustos i de moments. Us el recomanem especialment per un bon plat de pasta o un pizza plena de formatge. Un vi excel·lent per compartir i degustar un assortiment de tapes força variades.\nLou Rosé és perfecte per degustar en qualsevol moment, fins i tot com a aperitiu o a mitja tarda. Bon acompanyant de plats lleugers, pastes i arrossos, per descomptat peixos, però també carns no gaire elaborades.\nCeps d'una finca de 9,7 ha. a la comarca del Priorat. Raïm seleccionat de les vinyes més velles de cada varietat. Algunes tenen prop de 100 anys. Sòls de pissarra, guixos, calcaris i sorrencs a altituds d’entre 350 i 600 m.\nUn procés acurat, on el sagnat és el moment més important: el most adquireix el color en contacte amb les pells. Poc a poc fins a trobar el color desitjat. Com si fos un blanc, es protegeix de l'oxigen per evitar l'oxidació.


Pietro Masturzo, fotògraf: «L’interès dels mitjans es concentra en l’“obsessió del directe”» | CCCB Veus\nPer què vas decidir anar a fotografiar a Teheran pel teu compte?\nL’Iran feia molt de temps que estava en els meus plans. Ja havia despertat el meu interès durant els anys de la Universitat. Les esperades eleccions presidencials i el trentè aniversari de la Revolució Islàmica em van fer pensar que el juny del 2009 podria ser el moment més oportú per anar a Teheran. La decisió va ser gairebé una obligació personal: avui dia no és gens fàcil per a un reporter freelance entrar en el país.\nAlguns periodistes expliquen que era molt complicat cobrir els esdeveniments que es van produir a l’Iran. Com era l’ambient? Com el vas viure tu?\nL’Iran, segons Reporters sense Fronteres, està entre els deu països en què és més difícil dur a terme activitats periodístiques. Sense cap mena de dubte, es mereix estar entre els “top ten”. L’ambient ja era tens els dies anteriors a les eleccions. Després, encara es va complicar més.\n“Des de les teulades de Teheran”, World Press Photo de l’any 2009 – Pietro Masturzo\nCom vas aconseguir fer la foto?\nCom ja he dit, fer fotografies pels carrers no va ser gens fàcil, especialment per a algú com jo que només duia el visat de turista. Vaig aconseguir fer unes quantes fotografies del país gràcies a l’ajuda d’alguns iranians, sobretot estudiants.\nPer què vas fotografiar les teulades?\nEm va semblar que en cada teulada s’estava desenvolupant una història particular. Una història que mirava el passat, el present i el futur alhora. Em fascinava la idea d’explicar amb les meves fotos un interval de temps tan ampli i intens.\nA la fotografia «Des de les teulades de Teheran» apareixen dones. Què van fer elles durant les protestes?\nLes dones van participar activament tant en la protesta que es va produir a la plaça com en la de les teulades.\nLa revolució de les teulades consistia en un càntic ininterromput: Allah u Akbar, Al·là és el més gran! El crit era pronunciat amb insistència per dones i homes com en els temps de la Revolució contra el xa. Em va semblar que les dones, discriminades per la xaria iraniana, reconquerien la igualtat amb la seva protesta.\nEl World Press Photo (WPP) és un premi que històricament guanyen fotoperiodistes d’agències molt conegudes. Tu ets freelance i la teva fotografia no s’havia publicat en cap mitjà de comunicació. Què et va dur a presentar-te al concurs?\nEl WPP és un premi obert a tots els professionals. El fet que per primera vegada s’hagi adjudicat a un freelance ha estat una agradable sorpresa per a mi. I és la prova que el jurat ha valorat exclusivament les imatges i no pas les etiquetes.\nEl meu treball havia tingut poc espai en els mitjans de comunicació per dos motius. El primer es deu a les actuals tendències editorials. Quan vaig tornar de l’Iran havien passat dues setmanes des de les eleccions i els fets de Teheran ja havien deixat d’ocupar les pàgines dels diaris, perquè avui dia tot l’interès dels mitjans es concentra en l’“obsessió del directe”, i es reserva molt poc espai per a l’anàlisi profunda i la reflexió. A més, les meves fotos no són gaire gràfiques ni didàctiques i, per aquesta raó, no s’ajusten tant a l’estil comunicatiu més aviat directe que em sembla que té més èxit en l’actualitat.\nHas tornat a l’Iran després de les eleccions? Com veus la situació ara? Creus que la protesta ciutadana va servir per a alguna cosa?\nPer desgràcia, ja no puc entrar a l’Iran tan fàcilment, però intento mantenir-me informat gràcies als meus contactes.\nSens dubte, s’ha tornat a una certa “normalitat”, però els fets del 2009, segons el meu parer, van marcar profundament la societat civil iraniana i en particular els habitants de les ciutats més grans. Considero que l’Iran es dirigeix cap a canvis radicals, però aquest procés trigarà temps. Les protestes del 2009 han constituït un pas important.\nInternet i eines com Twitter van ajudar que la informació sobre la revolta circulés més fàcilment i que les protestes tinguessin més impacte mediàtic internacional. Creus de debò que va ser així?\nSens dubte, Internet i sobretot les xarxes socials van tenir un paper important en la transmissió dels esdeveniments. Potser per primera vegada les informacions procedien exclusivament d’aquests mitjans, ja que la majoria dels periodistes estrangers es veien obligats a romandre als hotels.\nQuè en penses, de l’anomenat “periodisme ciutadà”? Una foto capturada per algú que no és fotoperiodista pot tenir el mateix valor que una de feta per un professional?\nCrec que el “periodisme ciutadà”, com el media activisme, té, respecte del periodisme professional, un paper diferent en el procés de comunicació mediàtic. La importància que tenen per facilitar informació és indiscutible i seria anacrònic negar-ne el paper. De tota manera, no crec que el periodisme i la seva profunditat d’anàlisi puguin ser substituïbles tan fàcilment. De fet, un bon fotògraf professional se serveix de coneixements inherents als signes i al llenguatge fotogràfic que vehiculen millor els continguts. El fotògraf, de fet, és un narrador.\nEn un món dominat per les grans agències informatives, com creus que poden emergir i tenir impacte projectes periodístics independents?\nPenso que el fotoperiodisme independent i petits grups com els col·lectius fotogràfics han adquirit una gran credibilitat en els últims anys i poder fer-se un forat entre les grans agències. Evidentment, els fotògrafs freelance continuen tenint molts problemes, vinculats majoritàriament a la precarietat i a la falta total de garanties. Caldria treballar més en la defensa dels fotògrafs independents i donar suport a projectes de “slow journalism” que, altrament, estan condemnats a l’extinció.\nHa canviat la teva carrera el fet d’haver guanyat el World Press Photo?\nEl WPP ha estat, sens dubte, un òptim trampolí de llançament i m’ha donat una visibilitat que abans no hauria pogut tenir. Tanmateix, els problemes que he comentat continuen sent molt importants per a mi.\nL’exposició de les obres guanyadores de World Press Photo 2009 es pot visitar al CCCB fins al 8 de desembre de 2010. Més informació\nTemes del World Press Photo | wpp2010 escrigué:\n29th novembre, 2010 a les %H:%M\nRetrats del món. Reflex d’una realitat | wpp2010 escrigué:\n26th desembre, 2010 a les %H:%M


Tornar - Catalans pel món\nCategoria: Xavi Menós (Nova York - EUA)\nTornes a Nova York després d’haver visitat 41 ciutats d’Europa, l'ex-Unió Soviètica, Israel, els Emirats Àrabs, el Marroc i el Líban. Creues el Triborough Bridge a les 5 de la tarda i per primera vegada, passada la cua d’immigració, les preguntes de l’oficial, l’escaneig del passaport amb pàgines repletes de visats de països als quals difícilment tornaràs, t’adones que ja has arribat a casa.\nEts a dins d’un taxi groc, talment un nen petit, amorrat a la finestra, mentre veus de fons l’"skyline" de la ciutat. Tanques els ulls i sents els sorolls de la ciutat: els trens de metro atrotinats, les sirenes de les ambulàncies i els clàxons dels camions dels bombers, el rugit de la ciutat interior que durant dos mesos i mig has enyorat en cada una de les ciutats que has visitat.\nHas enyorat ser a casa i despertar-te pel soroll del camió de les escombraries, has enyorat obrir la porta del replà i trobar-te "The New York Times", has enyorat arribar tard a l’oficina i córrer per no perdre el tren que et portarà en 15 minuts mil·limetrats a Times Square. Has enyorat el senyor del supermercat que amb tanta paciència et talla trossets de pernil salat\n. Has enyorat les postes de sol al costat del riu Hudson, has enyorat el Central Park i les tardes avorrides d’estiu, has enyorat els bagels de salmó fumat, has enyorat els teus amics de Williamsburg, has enyorat la independència de saber que ets un més de la multitud, has enyorat sentir-te sol, individual, protegit però desprotegit alhora... Has enyorat ser a casa.\nArribes a casa i tot sembla estrany. Potser més petit i més tranquil. No hi ha un taulell de recepció, hi entres i, al cap de cinc segons, l’olor de tornar et referma allò que és impossible de creure: Welcome home (finally).\nFoto 1: Venècia


1. L'assignatura pretén iniciar l'alumne en la comprensió i la percepció de l'espai. Partint d'una aproximació a través del dibuix i passant per l'escultura experimentarem l'espai arquitectònic per a la seva transformació on analitzarem aspectes fonamentals de la realitat espaial i els elements que el conformen. Aquesta assignatura servirà a l'alumne per entendre i reflexionar les diverses maneres de funcionament i organització de l'espai dins del procés de creació tridimensional. Així mateix, aporta a altres matèries el desenvolupament d'altres capacitats com la visió espacial i la seva anàlisi, l'adquisició de destreses en l'aplicació de procediments (tècniques) i la manipulació de materials diversos, així com el desenvolupament de les competències bàsiques per la realització de projectes de transformació.\nAprenentatge basat en problemes (PBL) 9,00 28,50 1,50 39,00\nElaboració individual de treballs 1,50 13,50 3,00 18,00\nTreball en equip 0 9,00 3,00 12,00\nTutories de grup 0 24,00 3,00 27,00\nTotal 10,50 75,00 10,50 96\nportafoli exercicis del curs amb la maqueta i la seva descripció Presentació al Moodle 60 Sí\nanalitzar activitat realitzada/presentació Presentació virtual 40 Sí\nEl portafoli i la maqueta correspon al 60% de la nota.\nL'anàlisi d' activitats/presentació correspon al 40% de la nota.\nPORTAFOLI I LA MAQUETA\nEl portafoli es correspon al gruix del material recollit a les sessions amb un comentari crític de cadascuna (mai descriptiu) i l'explicació del projecte individual de la transformació de l'aula ben detallat gràficament i defensat en la presentació.\nAquesta proposta es correspon a la presentació d'una experiència de transformació ja realitzada i és en grup.\nPer a l'avaluació única cal fer un estudi exhaustiu sobre l'aplicació d'una transformació espaial en un espai escolar o d'oci relacionat amb infants. Primerament s'ha de concretar i acceptar per part del docent del tema a estudiar.\nS'establiran tutories virtuals regulars amb grups cada 15 dies per tal de fer el seguiment de les activitats desenvolupades i analitzar l'estat actual dels treballs.\nA través de les tutories de grup (A i B) s'anirà fent un seguiment de l'evolució i dubtes dels estudiants.\nÉs important tenir una visió crítica dels espais que en envolten. Reflexionar sobre la llum, la dimensió, l'escala, els colors, la temperatura, les superfícies... per intentar pensar en com els podríem millorar\nSi és necessari, les activitats es realitzaran en el vostre entorn inmediat amb els materials que trobeu. Haureu de ser creuatius per a les realitzacions.\nPer quasevol dubte o aclariment, enviant un watsap a 649609839, el resolem mitjançant text o a través d'una tutoria virtual.


Revisió de Betmaster.io – acidlove.net\nHomeAll Posts...Revisió de Betmaster.io\nExcel·lent selecció de jocs\nLloc web ràpid i amigable per a mòbils\nAssistència de xat en directe les 24 hores, els 7 dies de la setmana\nDiverses restriccions de països, inclòs el Regne Unit\nDipòsits mínims més elevats i retirades de criptomonedes\nEstablert el 2014, Betmaster.io és un altre lloc reeixit propietat de Reinvent N.V. De la mateixa manera que el seu lloc germà Casinoin, aquí hi ha molt que agradar. Malauradament, també hi ha alguns inconvenients similars, com ara restriccions per països en registrar-se. El lloc està llicenciat i regulat per la Curaçao Gambling Commission i té una selecció massiva de jocs, una seguretat excel·lent i un servei d’atenció al client les 24 hores del dia, els 7 dies de la setmana..\nSi cerqueu una gran selecció de jocs de moltes de les millors companyies de tragamonedas del món, la trobareu aquí. Amatic, Betsoft, GameArt, Evolution Gaming, Habanero, Microgaming i molts més editors contribueixen a una col·lecció cada vegada més gran de gairebé 4.000 ranures i jocs de taula..\nEls jocs Betmaster inclouen tragamonedas, jackpot, ruleta, baccarat, blackjack, pòquer i diversos jocs de daus. També hi ha una selecció de jocs de taula en directe, així com apostes esportives i esportives virtuals, si això és més ràpid.\nReinventar N.V. són molt generosos amb bonificacions als seus llocs, i les coses aquí no són diferents. Podeu obtenir un dipòsit inicial igualat al 100% de fins a 1.000 € per utilitzar en jocs de casino i 10 voltes gratis cada setmana durant un mes. Per poder cobrar la bonificació de benvinguda de Betmaster, el vostre primer dipòsit ha de ser de 10 € o més i cal apostar els fons de la bonificació almenys 50 vegades..\nPer fer ús de girs gratuïts, heu d’apostar com a mínim 25 € cada setmana i utilitzar els girs gratuïts dins d’una setmana després de l’activació. Els girs només són vàlids per al joc de tragamonedas Crazy Monkey.\nA més de la bonificació de benvinguda, hi ha moltes promocions en curs per esperar com a jugador existent. La majoria només són vàlids durant un període de temps determinat.\nActualment, podeu obtenir girs gratuïts de Betmaster mitjançant dues promocions diferents: Freespin Bonanza i Loyalty Free Spins. El primer consisteix a apostar entre 10 i 100 € per rebre entre 10 i 20 girs gratuïts. Per rebre-ne 30, cal apostar 101 € o més.\nLa darrera consisteix a jugar a tragamonedas com a mínim cinc dies seguits entre dilluns i diumenge. Els premis depenen del nombre de dies jugats i de la quantitat que apostis, de manera que en gastar 50 € (5 x 10 €) obtindries 10 gratis\ngirs, mentre que 700 € (7x 100 €) us proporcionarien un màxim de 80. Però no vam trobar cap programa de fidelització ni VIP. En lloc d’això, feu ús de les promocions en curs per obtenir els avantatges de ser un punter actiu.\nTant si sou reproductor d’escriptori o mòbil, la plataforma Betmaster és una delícia. El lloc és lliure de retards i les aplicacions per a mòbils ofereixen una excel·lent funcionalitat en general. Hi ha més de 20 idiomes per triar, és clar l’anglès.\nEn la cultura de demanda actual, la comoditat és el rei. Per això, el registre a Betmaster triga menys d’un minut. Malauradament, hi ha algunes restriccions de països en registrar-se, que s’estenen als residents del Regne Unit i dels Estats Units. El disseny del lloc és bastant estàndard i molt similar a una altra propietat de Reinvent N.V., Casinoin.\nPresenta sobretot tons de blau diferents amb text blanc i ressaltats. Podeu alternar entre el Casino Betmaster.io i les opcions d’apostes esportives des de la barra superior, navegar per diferents tipus de jocs des del tauler de navegació esquerre, editar els detalls del vostre compte o contactar amb l’assistència des de la part superior dreta i obtenir més informació sobre el lloc i els jocs. a la part inferior de la pàgina.\nEl lloc admet fiat i criptomonedes. Podeu fer dipòsits en euros, dòlars nord-americans, rubles russos i una gran quantitat de criptomonedes, incloses Bitcoin, Ether, Litecoin i Monero. Els ingressos de Betmaster es poden fer mitjançant targetes de crèdit i dèbit, transferències bancàries, Skrill, ecoPayz, WebMoney, QIWI, Neteller, Yandex, iDeal, Neosurf i altres mètodes segons el lloc on visqui..\nEl dipòsit mínim és de 10 € o el seu equivalent en altres monedes fiduciàries i de 20 € quan s’utilitzen criptomonedes. A més, tingueu en compte que ingressar a través d’Skrill o Qiwi no us pot beneficiar de la bonificació de benvinguda. Pel que fa a les retirades, la primera en un termini de 24 hores és gratuïta, mentre que altres tenen una comissió del 3% per transacció. Els límits mínims de retirada de Betmaster són l’equivalent a 20 € per a monedes estàndard i el doble que per a criptografia. La quantitat màxima de diners que podeu treure és de 4.000 € al dia per a la majoria de mètodes de cobrament. Tot i això, amb Skrill i alguns altres, el màxim és de 2.000 €.\nEl lloc web utilitza les últimes tecnologies de xifratge SSL i la seguretat de les vostres dades està garantida pel certificat de seguretat global PCI DSS. Aquests nois es prenen molt seriosament la seguretat i la privadesa dels usuaris.\nLa nostra revisió de Betmaster.io també ha d’esmentar l’excel·lent servei al client, disponible tant per correu electrònic com per xat en directe al lloc web. L’equip està a la vostra disposició les 24 hores del dia i es pot contactar en diversos idiomes, inclòs l’anglès, el rus, l’italià, l’alemany, l’espanyol, el portuguès i el japonès..


Què és i per què es realitza el Dia Mundial del Nen? – El Pilar Report\nEl dia 20 de novembre es el dia dedicat a tots els nens del món. Unicef va triar aquest dia com el Dia Mundial dels Drets dels Nens el 1959 i l’any 1989 alguns països van firmar la Declaració sobre els Drets dels Infants\nAquest dia se celebra per reivindicar els drets que tenen tots el infants del món com, per exemple, el dret a la salut, l’educació i la protecció entre d’altres, independentment del lloc on han nascut.\nAquest dia està fet per a què els ciutadans/es recapacitin sobre el tema i les condicions d’alguns nens en el món.\nMoltes persones no son conscients de la quantitat de nens en condicions pèssimes que hi ha repartits en diferents països. Les zones on hi ha més infants amb pitjors condicions són a l’Àfrica i algunes zones de Sud-Amèrica. En alguns països d’aquests llocs no es respecten sempre els drets dels infants pels següents aspectes: la pobresa extrema, les guerres o conflictes armats, les catàstrofes naturals…\nQuè podem fer el dia 20 de novembre?\nAquest dia alguns municipis organitzan activitats públiques per recaudar diners. És un bon dia per conèixer les diferents formes de col·laborar amb els nens més vulnerables, perquè els seus drets siguin reconeguts i garantir el seu benestar i desenvolupament.\nAutors: Aleix Pou, Iker Exposito, Youssef El Rhendour i Noel Ferrer\nQuè hi hem vist i què ens ha semblat l’exposició CCCB Gameplay?\nL’escola participa en una videoconferència amb l’Antàrtida\nLa pau a les pel·licules


Víctimes del nostre egoisme | Catalunya Religió\nPer Anna-Bel Carbonell Rios. Dg, 12/05/2013\nSón els més menuts: la Kautar, la Mariela, el Brian, l’Aya, el Pablo, el Sofian, la Carol... són els més menuts i entren cantant “el tren petitó, que corria, que corria….” algun plora… és la seva manera de dir que no entén perquè la mare el torna a deixar: de bon matí a l’escola, per la tarda al Centre Obert… al final del dia potser podrà anar a casa? Formen part d’aquest 28% d’infants que a Catalunya viuen per sota del llindar de la pobresa. Però què en saben ells de tot això en realitat?\nEls seus ulls vibren d’il·lusió... han vist el berenar: pa amb xocolata, com diu la cançó, pa amb xocolata, unes maduixes, un got de llet.. Què bo! Primer es renten les mans, després seuen a taula, davant del seu nom... la Marina els fa escoltar la nova cançó que els vol ensenyar, mentre amb un putxinel·li capta la seva atenció.\nDe mentre a l’aula del costat les seves mares comparteixen neguits: l’atur, el no poder pagar el lloguer o l’habitació rellogada, els preus abusius dels productes més imprescindibles... i alhora miren d’aprendre informàtica, a millorar la llengua, i adquirir les destreses per educar els seus fills i filles..\nNo cal ser un gran estudiós per veure que parlem de les víctimes del nostre egoisme com adults, de la ceguesa d’una societat que no sempre vol sentir el seu clam.... formen part dels desvalguts, dels que tenen menys recursos, ... Són les víctimes d’un egoisme cru i maldestre, que ni tan sols sabem dissimular, mentre prenem mesures davant de gairebé tot però no per a protegir els nens i nenes, per vetllar pel seu present, pel seu esborronat futur.\nEls fills d’aquesta trontollant societat van néixer per ser feliços, però sovint se senten sols, desemparats, i ploren i criden en silenci... se senten desorientats en el seu viure itinerant; en una societat que els informa dels seus drets i reclama els deures, però no té forces per a exercir cap de les dues accions.\nUna societat a dues velocitats: la dels avenços tecnològics, la recerca biomèdica, els cotxes híbrids i els viatges a Mart... ; per contra la societat dels qui no arriben a finals de mes, no poden pagar les quotes escolars ni el menjador, ni els llibres... i el que és pitjor no arriben per tenir un plat a taula ni la roba adient.\nI... mentre els miro com cada tarda penso: jo com a cristià.... què hi dic davant el que està passant? Em deturo i aplico l’espontaneïtat del bon samarità? El camí de Jerusalem a Jericó es fa present en el nostre dia a dia... un camí pedregós, àrid, i feixuc... un camí estret on es fa difícil no veure el caigut, no creuar-se amb la seva implorant mirada... Els infants són, en totes les societats, víctimes dels adults i els seus egoismes: fins quan?\ninfancia, pobresa, egoisme, samarità


Inici El trípode de la fe\nDg, 7/10/2012 - Lluís Serra\nLa fe, es té? Es pot perdre? Com es comunica? És l’objectiu o un camí? En què es fonamenta la seva dimensió teologal? Quina importància té per a la vida de les persones? Es pot ser creient i no practicant? Suposa abdicar davant la raó il·lustrada? Els interrogants s’amunteguen. A partir d’aquest mes, serà un tema que aglutinarà molta reflexió i titulars significatius.\nEtiquetes: antropología de la fe, Any de la Fe, Benet XVI, fe, Porta Fidei\tblog de lserra Inicieu sessió o registreu-vos per enviar comentaris\nEls deu missatges clau de Benet XVI al Líban\nDg, 23/09/2012 - Vida Nueva\nUna setmana després de la visita apostòlica de Benet XVI al Líban, la revista Vida Nueva rellegeix els onze discursos que el Papa va pronunciar al país, per esprémer l’essència del missatge que ha volgut deixar al país i en tot Orient Mitjà. Llegir més\nEtiquetes: Benet XVI, Líban, pau\tblog de vidanueva Inicieu sessió o registreu-vos per enviar comentaris\nEl papa nomena Sistach membre del proper Sínode de Bisbes\nDc, 12/09/2012 Tweet\n(CR) El cardenal Lluís Martínez Sistach ha estat nomenat per Benet XVI membre de la XIII Assemblea General Ordinària del Sínode dels Bisbes, segons ha anunciat l’arquebisbat de Barcelona en un comunicat. El Sínode tindrà lloc al Vaticà del 7 al 28 d’octubre amb el tema “La nova evangelizació per a la transmissió de la fe cristiana”.\nEtiquetes: Benet XVI, Lluís Martínez Sistach, nova evangelització, Sínode de Bisbes Inicieu sessió o registreu-vos per enviar comentaris\nConvocats a l’Any de la Fe\nDv, 6/07/2012 Tweet\n(Catalunya Cristiana) S’acaba de presentar al Vaticà l’Any de la Fe, convocat per Benet XVI de l’11 d’octubre del 2012 al 24 de novembre del 2013 com una ocasió per «tornar a descobrir el camí de la fe» i ressaltar «l’entusiasme renovat de la trobada amb Crist».\nEtiquetes: Any de la Fe, Benet XVI Inicieu sessió o registreu-vos per enviar comentaris\nSistachBenetXVIG20120622.jpg Llegir més\nEtiquetes: audiència, Barcelona, Benet XVI, Lluís Martínez Sistach, Vaticà Inicieu sessió o registreu-vos per enviar comentaris\nDc, 6/06/2012 - Josep Maria Carbonell\nLa detenció fa quinze dies del majordom del Sant Pare, Paolo Gabrielle, i el seu interrogatori d’ahir al Vaticà ha omplert aquests dies de notícies de tot tipus, de rumors de tota mena escampats a l’empara de l’anonimat de la xarxa, de notícies versemblants que prenien estatus de veraces, complots interessats d’uns i d’altres.\nEtiquetes: Benet XVI, Paolo Gabrielle, Vaticà, Vatileaks\tblog de Josep Maria Inicieu sessió o registreu-vos per enviar comentaris\nEtiquetes: Benet XVI, Jornada Mundial de les Comunicacions Socials, silenci\tblog de fromeu Inicieu sessió o registreu-vos per enviar comentaris\nDij, 10/05/2012 - Jesús Renau\nAviat farà un any de la conversa que Benet XVI va mantenir amb 5 astronautes que estaven en l’estació espacial internacional. Una conversa interessant que recollia les impressions d’uns homes que des de l’espai obert contemplaven la nostra terra; el bell planeta blau.\nEtiquetes: astronautes, Benet XVI, Ecologia, terra\tblog de jrenau Inicieu sessió o registreu-vos per enviar comentaris\nDc, 2/05/2012 - Jordi López Camps\nRecentment s’ha esdevingut el 85 aniversari de Benet XVI. En ocasió de tal efemèride tingué lloc una eucaristia en la qual el Papa deixatà quins han estat els principals referents de la seva llarga vida espiritual i pastoral. En primer lloc, destacà la importància que han tingut persones com la vident de Lourdes, Bernadette Soubirous i el pelegrí mendicant del segle XVIII, Benoît-Joseph Llauri.\nEtiquetes: Benet XVI\tblog de Jordi Lopez Camps Inicieu sessió o registreu-vos per enviar comentaris\nEtiquetes: Atri dels Gentils, Benet XVI, Enric Juliana, Església catalana, Rouco\tblog de jllisterri 1 comentari


Cues a la Fira de Barcelona per votar a les eleccions de Bolívia | betevé\nLa comunitat boliviana fa llargues cues a la Fira de Barcelona per votar a les eleccions del seu país\nCoincidint amb les votacions, l'Hospital Vall d'Hebron ha organitzat un cribratge comunitari i voluntari de la malaltia de Chagas entre els votants\nDiumenge, 18 d'Octubre del 2020, a les 20.11\nEls bolivians residents a Catalunya han votat aquest diumenge en les eleccions a la presidència del seu país a tres centres electorals situats a Barcelona, Sabadell i l’Hospitalet. La votació a Barcelona s’ha celebrat al recinte firal de Montjuïc, entre les 8 i les 17 h. Al llarg del matí s’han format llargues cues de votants davant dels accessos del recinte de Fira de Barcelona. Per tal que els votants poguessin mantenir les distàncies de seguretat en tot moment, l’Ajuntament ha tallat l’avinguda de la Reina Maria Cristina. La regidora de Feminismes i LGTBI, Laura Pérez, s’ha acostat fins al recinte per acompanyar els bolivians que han anat a votar “per la recuperació de la democràcia i el retorn de la justícia social”, ha dit en un vídeo.\nEl Vall d’Hebron impulsa un cribratge de Chagas\nCoincidint amb les votacions, l‘Hospital Vall d’Hebron ha organitzat un cribratge comunitari i voluntari de la malaltia de Chagas entre la gent que s’ha acostat a votar a Montjuïc. La malaltia de Chagas és endèmica a l’Amèrica Llatina i és causada per un paràsit que generalment es transmet a partir de la picada d’una xinxa. La malaltia pot provocar complicacions digestives o cardíaques que poden arribar a ser greus. Des del 2014 el Vall d’Hebron realitza aquesta mena de cribratges, ja que l’infradiagnòstic en l’àmbit mundial és d’aproximadament el 90 %. A Catalunya, gràcies entre d’altres a aquestes accions, és del 55 %. A través d’un tuit, el Vall d’Hebron ha explicat que al llarg del dia s’han fet 302 tests i han informat sobre la malaltia més de 600 persones.\nBona acollida entre els bolivians que viuen a BCN d'aquesta iniciativa de la Unitat de Salut Internacional Drassanes-Vall d'Hebron @prosics_, juntament amb @donarsang, l'Associació ASPAECHA i amb la col·laboració del consulat de Bolívia. pic.twitter.com/nmEj3vbmM8\n— Vall d'Hebron (@vallhebron) October 18, 2020\n— eleccions — Hospital Vall d'Hebron\nProtesta a la plaça de Catalunya per demanar “Papers per a tothom”\nCol·lectius exigeixen que la Generalitat es retiri com a acusació particular en les detencions postsentència\nEls Mossos denuncien 75 persones en una botellada al mirador de Torre Baró\nLes treballadores de la llar de tot l’estat s’uneixen per demanar millores laborals


dimecres, 15 de juliol de 2020 04:11h\nEl diputat de MÉS per Menorca aprofitarà l'audiència amb la presidenta del Parlament\nAixí ho ha avançat el portaveu de MÉS, Biel Barceló, davant els mitjans de comunicació després de reunir-se amb la presidenta del Parlament, Xelo Huertas, per parlar sobre els possibles candidats al Govern.\nBarceló ha explicat que s'han reprès les converses sobre la formació del futur Govern, d'una banda i que les negociacions del Consell de Menorca, «se circumscriuen a l'àmbit de Menorca», tal com ja ha afirmat aquest dimarts dematí Miquel Ensenyat a Ona Mediterrània.\nEn aquest sentit, ha dit que se sabrà «ens uns dies» i que encara que a ell li agradaria que Maite Salord presidís el Consell durant els quatre anys, ara tots els escenaris estan oberts i des de MÉS respectaran «fins i tot si al final es decideix un govern en minoria».\nPer la seva banda, ha dit que estan treballant per «l'acord d'investidura d'Armengol» però que no el tenen tancat i per això, ha explicat, «no se l'ha pogut confirmar avui a Huertas».\nD'aquesta manera, ha afegit que aprofitant que Nel té audiència dijous al matí amb ella, «li contestarem definitivament per seguir negociant per l'acord d'investidura durant aquests dos dies».\nD'altra banda, ha dit que «de moment» no plantegen l'escenari que ell presenti la seva candidatura com a president del Govern, però que si hi hagués un desacord en les negociacions, «s'hauria de valorar». «Estam fent feina per l'escenari del preacord que es va presentar la setmana passada», ha afegit.


Ahir va ser el dia. Davant d'una nit tant calurosa com la que vàrem passar, millor fer-ho prop de l'aigua, no? El Molí Fondo és un lloc de molt fàcil accés, i més després de l'arranjament que hi han fet fa poc.\nHo vaig poder constatar fa un parell de dies. Després d'haver recuperat el contacte a través del fb, em vaig trobar amb l'Hèctor, company de facultat, i la seva familia. Amb l'amic i familia on estaven hospedats vàrem anar a Sant Joan, al captard. I així vaig descobrir que la neteja de la vegetació que s'havia estès sobre les pedres ha deixat molt més al descobert una de les meravelles volcàniques de l'entorn. Ara sí que es poden veure, sense que calgui massa explicacions, les 3 colades.\nI així va ser que se'm va posar al cap tornar-hi durant aquests dies de vacances. Però tampoc pensava fer-ho a la nit. Però, ves per on, ahir vaig decidir anar-hi i aquí teniu les meves primeres fotografies nocturnes. Espero que en gaudiu, que sigueu indulgents amb el resultat i que les properes siguin millors.\nJosep Balius Planellas dimarts, d’agost 08, 2017 11:41:00 a. m.\nHola Ramon, des de lloc que no saps on posar-te aquestes nits, no es pot dormir, ací de ben segur que estaves més fresquet i entretingut fent fotos d'una manera diferent, a tu ja t'agrada variar els punts de vista i la manera de veure les coses, m'agraden les fotos, si senyor. Una abraçada i compte amb la calor.\nRamon Roura i Grabulosa dimarts, d’agost 08, 2017 7:28:00 p. m.\nHola Josep, variar però aquesta aigua dolça sempre com a excusa. I, pel que fa les fotos, gràcies però hi ha molt a millorar:)


El bat blaugrana, a prop del descans | FCBarcelona.cat\nEl bat blaugrana, a prop del descans\nEl primer equip de beisbol del FC Barcelona encara lluita cada cap de setmana pels primers llocs de la classificació. Els jugadors d’Aldo Tarife seran els últims a abandonar el seu terreny de joc.\nDues setmanes. Aquest és el temps que els queda als jugadors de beisbol per acabar la temporada. Una Lliga que ha comptat amb victòries històriques com la del Marlins Pto Cruz de Tenerife, equip imbatible fins ara i capdavanter de la classificació. Els bats, guants, cascs i el millor beisbol blaugrana es comença a acomiadar de l’‘extrainning’.\nUn esport americà\nEl fet que el beisbol sigui considerat esport nacional als Estats Units i que l’Amèrica Llatina llueixi les millors seleccions del món d’aquest esport, queda reflectit en la internacionalitat dels jugadors que componen la banqueta blaugrana. L’entrenador cubà Aldo Tarife assenyala la importància que obtenen aquests jugadors un cop se sumen a l’equip: “Els llatins que són aquí a Espanya han incrementat considerablement el nivell de beisbol, per tot el que comporta el beisbol a Amèrica”. Fèlix Isasi, Emmanuel Febles, Orlando Díaz i el ‘pitcher’ (llançador) Homer Baez en són alguns exemples.\nÓscar Roman, l’excepció\nEl jugador Óscar Roman ha fet el camí invers. Format en la disciplina blaugrana, el català va obtenir la temporada passada una beca per jugar als Estats Units, a la Universitat de Southwest de Nou Mèxic. Un cop acabada la temporada amb l’equip nord-americà, torna a Barcelona per incorporar-se al quadre blaugrana. “És una experiència molt bona, perquè és una decisió que jo vaig prendre i de moment em va molt bé. Aquí em sap greu perquè no hi ha aficionats, allà els professors, la universitat, els pares..., la gent s’involucra molt més en l’esport”.\nA més d’Óscar, Pau Sancho fa un parell d’anys que juga a San Diego. El juvenil de la Blume Andrés Gimeno tindrà l’oportunitat de debutar a la Lliga americana la pròxima temporada.\nAmb ganes de sorprendre\nTot i ser una herència americana, el beisbol de mica en mica es va fent un lloc entre les files esportives del club blaugrana. I és que els èxits, que van sumant temporada rere temporada, van perfilant un esport que encara té ganes de sorprendre. Els jugadors d’Aldo Tarife reuniran esforços per fer l’última carrera, en aquest tram final de Lliga, i lluitar pel primer lloc de la classificació.


Serveis – Pling Costa Brava\nEl teu espai de telefonia mòbil té nom propi: PlinG Costa Brava.\nUn nou concepte de botiga que busca l’atenció al client exclusiva, individual i personalitzada. El que necessites, quan ho necessites.\nUn equip jove i dinàmic que t’espera a les nostres botigues de Palafrugell, Palamós, Platja d’Aro i Sant Feliu de Guíxols.\nVine a PlinG, tenim el que necessites!\nVENDA DE MÒBILS I TABLETS\nvenda tarjetes prepagament\nCarrer Barris i Buixó, 27 local 3 Bloc A\nAvinguda Catalunya, 27\nAvinguda Cavall Bernat, 31\nApunta't al Club Pling\nCarrer Barris i Buixó, 27\nVenda i reparació de mòbils i tablets, accessoris, servei post-venda, venda targetes prepagament.\nSi tens un mòbil, pensa en Pling


Wikiloc | Refugi de l'Illa - Estany Forcat i Estany Blau - Les Pardines (Andorra) Trail in Ràmio, Escaldes-Engordany (Andorra)- GPS track\nRefugi de l'Illa - Estany Forcat i Estany Blau - Les Pardines (Andorra)\nData realització: 25 d'agost del 2019\nTemps en moviment: 3h05\nPunt de sortida: Refugi de l'Illa\nRuta de 3 dies fent dues nits al Refugi de l'Illa, amb l'objectiu de fer els dferents estanys de la zona. Els trams fets són:\nDia 1 - De Grau Roig al Refugi de l'Illa, passant pels Estanys de Pessons\nDia 2 - Al voltant del Refugi, passant per l'Estany de la Bova i les Basses de Setut\nDia 3 - Del Refugi a les Pardines, passant per l'Estany Foract i l'Estany Blau.\nIniciem el recorregut de l'ultim dia de la ruta des del Refugi de l'Illa. Ens dirigim cap a l'Estany Forcat, des del mateix refugi, sense prendre el camí del GR, sino que seguirem les marques grogues que trobem a la part dreta de l'Estany Rodó, que es troba a escassos 200m del refugi. Voregem l'estany per una zona una mica rocallosa, i comencem a enfilar la pendent per acostar-nos a l'Estany Forcat.\nAl cap d'un kilometre ja veiem l'Estany, i el boregem a certa distància, ja que el camí triat no passa vora del mateix, tot i que se'n pot distingir la seva forma de forca. Després d'un bon tros planer, fem un altre petit ascens que ens ha de portar fin al Cap de les Agols (2.665m), el punt més alt del dia. Des d'aquí mateix acostant-nos cap a la vessant, podrem veure l'Estany Blau, just a sota nostre, uns 200m de desnivell per sota.\nDes d'aquest punt, començarem el llarg descens pel camí de les Agols, en direcció cap a Les Pardines (a tocar d'Encamp), passant a mig descens pel Refugi de les Agols.\nTot el recorregut és per sender i fàcil de fer.


La síndrome d’estar cremat i la seva prevenció – MC Campus\nMC Campus > Cursos > Psicosociologia Aplicada > La síndrome d’estar cremat i la seva prevenció\nLa síndrome d’estar cremat i la seva prevenció\nLa síndrome de Burnout o “estar cremat” és un problema social i de salut pública. Es tracta d’un procés de […]\nLa síndrome de Burnout o “estar cremat” és un problema social i de salut pública. Es tracta d’un procés de desgast professional molt comú a les organitzacions, en especial en aquelles activitats on es manté un contacte directe amb terceres persones.\nLa necessitat de tractar la síndrome de Burnout ve lligada a la necessitat d’estudiar els processos psicosocials de les organitzacions, aspecte que incideix directament en el clima laboral. Actualment les organitzacions han cregut oportú preocupar-se més de la qualitat de la vida laboral que ofereixen als seus treballadors.\nÉs per aquest motiu que creiem important i necessària la present activitat educativa que, gràcies a la informació que aporta, ofereix eines a treballadors de tots els nivells jeràrquics per detectar i prevenir el Burnout.\nDonar a conèixer als treballador la síndrome de Burnout.\nConcienciar i reduir, tant a nivell individual com organitzacional la síndrome de Burnout i les seves manifestacions.\nOferir eines i recursos per identificar la síndrome i poder prevenir-la.\nCapítol 2. La síndrome “d’estar cremat” (Burnout).\n– Què és el Burnout?\n– Què no és Burnout?\n– Factors que desencadenen aquesta síndrome.\n– Principals models explicatius de la síndrome de Burnout.\nCapítol 3. Qui pot patir la síndrome de Burnout?\nCapítol 4. Conseqüències: individuals i per a l’organització.\nCapítol 5. Intruments de mesura de la síndrome de Burnout.\nCapítol 6. Estratègies d’intervenció i prevenció de la Síndrome de Burnout.\n– Estratègies individuals.\n– Estratègies de caràcter interpersonal i grupal.\n– Estratègies organitzacionals.\nTreballadors que atenen a usuaris i que requereixen alta demanda emocional.


apredreambelscampsientorns | CdA del Ripollès\nDes d’on provenen les escoles que ens visitaran aquest curs 21-22?\nEncetem un nou curs!\nTot i passar-ne un parell amb moltes incerteses, inestabilitat i potser una manera de fer un pel diferent al que estàvem acostumats, hi ha un munt d’escoles que confien en nosaltres i en la manera de fer dels camps d’aprenentatge. Aquest curs que es presenta hem fet un sold out (tot ple), a data d’avui, tenim confirmades 24 sortides (activitats d’un dia) i 37 estades (activitats de 2 o més dies on les escoles pernocten a l’alberg Pere Figuera de Planoles). En total atendrem més de 2800 alumnes d’arreu de Catalunya i les Balears. Per això, ens fa molta il·lusió publicar el mapa de les localitzacions de les escoles i instituts que ens visitaran aquest curs.\nEls camps i entorns d’aprenentatge (CdA i EdA) som serveis educatius de suport curricular i de caràcter interterritorial que treballem conjuntament amb els centres educatius. El valor afegit dels camps d’aprenentatge és promoure l’aprenentatge competencial dels alumnes a partir d’activitats didàctiques en entorns naturals, socials i culturals singulars de Catalunya. En el nostre CdA ens centrem bàsicament en la natura, cultura i romànic pirinenc i prepirinenc, omnipresents a la comarca del Ripollès.\nGeneral, Portada apredreambelscampsientorns, campsientornsdaprenentatge, mapa 0\nAvui els i les alumnes acaben un curs potser més complicat que els anteriors per la quantitat de restriccions que se’ls ha imposat. De totes maneres, des del nostre punt de vista, creiem que ho han superat amb nota. A vegades la vida ens… Llegeix més»\nGeneral, Portada apredreambelscampsientorns, campsientornsdaprenentatge, companys, compartir, entorn, natura, Ripoll, ripollès 0\nPreinscripció Camps i Entorns d’aprenentatge curs 21-22\nDel proper dia 10 de maig i fins al 4 de juny de 2021 romandrà obert el període de preinscripció per a realitzar estades i sortides de dia als Camps i Entorns d’Aprenentatge de Catalunya durant el curs 2021-2022.\nSol·licituds d’inscripció en període ordinari: del 10 de maig… Llegeix més»\nGeneral, Portada apredreambelscampsientorns, campsientornsdaprenentatge, nota informativa, preinscripcions 0\nPerquè fem festa el dilluns de Pasqua?\nSegurament alguna vegada t’has preguntat com és que a alguns llocs com a Catalunya és fa festa el dilluns de Pasqua, però a molts altres llocs no. Doncs bé, per trobar la explicació ens hem de remuntar força tremps enrere.\nSegons l’etnòleg Amadeu Carbó és… Llegeix més»\nGeneral, Portada apredreambelscampsientorns, campsientornsdaprenentatge, curiositats, història 0\n90 anys de la inauguració del tren cremallera de Núria\nEl 22 de març de 1931 el bisbe Justí Guitart beneïa i inaugurava el tren cremallera, ara fa 90 anys! Que per molts anys aquest tren serveixi per reforçar i millorar una aproximació sana i no invasiva a la natura… Llegeix més»\nGeneral, Portada apredreambelscampsientorns, campsientornsdaprenentatge, commemoracions, Vall de Núria 0\nJa hem arribat a les 10.000 visites al Nodes\nEstem d’enhorabona! Ja hem passat la xifra de 10.000 visites a aquesta web Nodes!\nDes del CdA del Ripollès vam apostar decididament per les noves tecnologies de la informació i la comunicació ja fa temps, però arrel dels diferents confinaments que hem patit i estem… Llegeix més»\nGeneral, Portada apredreambelscampsientorns, campsientornsdaprenentatge, nodes, nota informativa 0\nLa mare de la nació Catalana\nSi tots els fills i filles han nascut gràcies a un pare i a una mare, perquè quan parlem del naixement de la nació Catalana acostumem a citar només el pare? Perquè no parlem també de la mare? Doncs bé, Guinidilda de Cerdanya i… Llegeix més»\nGeneral, Portada apredreambelscampsientorns, campsientornsdaprenentatge, dia internacional, medieval, Projectes 0\nD’on provenia el peix que es menjava a Ripoll?\nSí! Ho has vist bé! És Tossa de Mar. (podeu comparar les dues fotos movent la barra central d’un costat a l’altre)\nPotser us preguntareu perquè publiquem una foto antiga d’aquesta població costera. Doncs bé, Tossa de Mar era un dels territoris de domini del Monestir… Llegeix més»\nGeneral, Portada apredreambelscampsientorns, campsientornsdaprenentatge, medieval, Monestir de Ripoll, quaresma, Ripoll, vida monàstica 0\nTemps de quaresma al Monestir de Ripoll i a l’escola.\nLa quaresma comença el dimecres de cendra, que aquest any s’escau el dimecres 17 de febrer, i acaba el diumenge de Pasqua. L’objectiu d’aquest període de temps és la reflexió i preparació per la pasqua cristiana. Tradicionalment el dimecres de cendra es practica el dejuni,… Llegeix més»\nGeneral, Portada apredreambelscampsientorns, campsientornsdaprenentatge, elCdAalescola, medieval, recursos 0


Un nou desordre alimentari ha entrat als manuals de psicòlegs i pediatres. Es tracta de l’ARFID, que recull aquells casos en què la dieta de la canalla és monotemàtica\nPatates un dia sí i l’altre també\nQuan va arribar a la consulta del Dr.Eduard Serrano, psicòleg i cap de la Unitat de Trastorns Alimentaris de l’Hospital de Sant Joan de Déu, tan sols tenia 9 anys. S’alimentava exclusivament d’un tipus de snacks i de pa amb xocolata. Era l’únic que li agradava i feia anys que només menjava això. En altres temps li haurien penjat l’etiqueta d’extremadament malmenjador, però el que aquest nen patia és un nou desordre alimentari descrit pels manuals de la psiquiatria com a ARFID ( avoidance/restrictive food intake disorder ), un trastorn per evitació/restricció de la ingestió d’aliments, que forma part del grup dels trastorns alimentaris. “Actualment ja representen un 10% dels pacients que atenem per trastorns alimentaris”, explica Serrano.\nNo tots els casos són iguals, encara que tenen molts punts en comú. La seva dieta és monotemàtica. Se centra en un o dos tipus d’aliments. Però també hi ha casos en què el monotema no és l’aliment, sinó el fet que no tolerin els aliments sòlids i només mengin líquids o triturats, i no gaire variats. Tots mostren la mateixa negativa a intentar tastar nous aliments, i malgrat que estan desnodrits, amb totes les conseqüències que això comporta, no hi ha manera de canviar-los la dieta. L’impacte físic pot ser equiparable al de l’anorèxia. El seu rebuig a qualsevol aliment que no sigui aquell a què estan acostumats fins i tot té un impacte en la seva vida social. “No van de colònies ni a aniversaris perquè veuen probable que no hi trobin els aliments que prefereixen”, diu Serrano.\nEn alguns casos, el trastorn pot originar-se arran d’una vivència traumàtica per un ennuegament. Pot ser que l’hagi viscut el nen en primera persona o que ho hagi vist en algú altre, explica Serrano. “Per exemple, hem tractat casos de nens que s’han ennuegat menjant-se un calamar, que és un clàssic, i que a partir d’aleshores només vulguin menjar aliments triturats o coses molt toves, com pa de motllo, que té molta molla”, explica el doctor Serrano. En altres, l’origen es remunta a quan eren molt petits, en el mateix moment en què haurien de fer el pas de les farinetes als sòlids. “Hi ha nens a qui els costa molt aquesta transició, però és normal i hi ha un marge de temps, cada nen té el seu ritme”, diu el psicòleg. Però n’hi ha alguns que no s’hi acostumen i poden quedar-se ancorats en el consum de triturats, o fer el salt però només en uns quants aliments, en el consum dels quals es recrearan. La transició, doncs, es va allargant tant que s’acaba convertint en eterna. “Pot ser carn arrebossada, brioixeria industrial... Vaig tenir un nen que amb 11 anys només menjava patates i pa”, explica el doctor Serrano. Estava malnodrit i obès. A més, patia espectre de l’autisme. “Hi ha nens amb aquesta malaltia que poden tenir fixacions i deixar de menjar alguns aliments per la textura o fins i tot pel color”, explica Serrano. El trastorn alimentari sovint va lligat a algun altre trastorn. Acostumen a tenir també un mal rendiment escolar i molts són obsessius. Per això és tan difícil canviar-ne la pauta.\nLes famílies es mouen, fan tot el que poden davant una situació realment difícil, però la criatura no accepta altres tipus d’aliments. I el seu rebuig és tan gran que quan intenta ingerir un aliment que no és l’habitual té arcades.\nFet el diagnòstic, una de les mesures és entrenar la criatura -i els pares- en tècniques de relaxació, un pas que forma part indispensable de l’abordatge, perquè un punt comú és l’angoixa. “El menjar no és un estímul agradable i social, sinó un problema. Els pares es bloquegen, tots s’angoixen -explica Serrano-, i s’acaba generant una relació alterada amb el menjar”.\n“El menjar no és un estímul agradable i social, sinó un problema"\nAquestes tècniques les hauran d’aplicar durant el procés d’habituació a altres aliments, que seguiran amb l’equip mèdic. “Els demanem que facin una llista ordenada d’aliments, des d’aquells que més els agraden fins als que menys suporten, i que en triïn alguns dels que més”, explica Serrano. Hauran de portar a la consulta un dels aliments candidats a entrar al seu menú, i anar tastant-lo allà a poc a poc. Setmanalment s’avaluen els avenços. El que es va aconseguint és que, d’aquesta manera, la criatura introdueixi en la seva quotidianitat els aliments nous. També s’apliquen tècniques de recompensa, i hi ha un grup de pares amb els quals es poden compartir experiències i trucs i alliberar-se del sentiment de culpa que sovint els acompanya. Segons el grau d’intensitat de cada cas, el tractament es fa de manera ambulatòria o a l’hospital de dia, però hi pot haver casos tan greus, amb una afectació física i psicològica tan gran, en què calgui un ingrés.


Bielorússia executa un acusat d'atemptar al metro de Minsk\nLA PENA DE MORT A EUROPA\nLa UE condemna la mort i ONGs denuncien l'opacitat del procés\nMICHAEL SCHWIRTZ THE NEW YORK TIMES / MOSCOU Actualitzada el 18/03/2012 00:00\n260x366 Bielorússia executa un acusat d'atemptar al metro de Minsk / REUTERS Bielorússia executa un acusat d'atemptar al metro de Minsk / REUTERS\nLa família de Vladislav Kovaliov, de 26 anys, va rebre ahir una carta del Tribunal Suprem de Bielorússia que els notificava l'execució del seu fill, acusat de l'atemptat amb bomba de fa un any al metro de Minsk, la capital del país.\n"L'informo que la sentència en relació al seu fill, Kovaliov Vladislav Iurievitx, s'ha complert", deia la missiva. Tatiana Koziar, la germana del mort, va explicar que la seva mare va entrar en xoc després de llegir la notícia i que era incapaç de parlar.\nEl jove va ser acusat el 30 de novembre del 2011 d'ajudar el seu amic de la infància a perpetrar l'atac que va matar 15 persones i en va deixar dues-centes més de ferides en l'hora punta d'un vespre laboral a l'estació de metro d'Oktiábraskaia, a prop de la residència del president, Aleksandr Lukaixenko, a Minsk. Va ser l'atemptat més mortífer que ha patit el país des que es va independitzar de l'URSS l'any 1991.\nLes autoritats no van confirmar públicament l'execució, un anunci que fan en molt pocs casos quan es tracta de la pena capital.\nDurant mesos, organitzacions de defensa dels drets humans i governs occidentals han denunciat l'opacitat del veredicte subratllant buits i conclusions injustificades en la investigació. Molts van demanar al president Lukaixenko que indultés els acusats al·legant la impossibilitat de l'acusació de presentar proves concloents per vincular-los amb l'atemptat.\nDimitri Konovalov, l'amic de la infància de Kovaliov, va ser acusat de construir i detonar l'artefacte explosiu. El jove, de 25 anys, també va ser sentenciat a mort però ahir no va haver-hi cap notícia sobre si ja s'havia complert la sentència.\nTot i que els dos homes es van declarar culpables al principi, Kovaliov va testificar que la policia l'havia apallissat per forçar-lo a acceptar part de culpabilitat en l'atac. Konovalov no va retractar-se de la seva confessió inicial però mai va poder donar una explicació clara del motiu que tenia per atemptar.\nEls dos joves eren treballadors d'una fàbrica de la ciutat de Vitsiebsk i havien anat junts a l'escola i viscut al mateix complex d'apartaments. Mesos abans de l'atemptat, Kovaliov s'havia traslladat a Minsk per buscar una feina millor, segons va dir la seva família.\nLa seva última esperança de clemència es va esvair la setmana passada, quan Lukaixenko va rebutjar donar-los el seu perdó presidencial.\nLa cap de la diplomàcia europea, Catherine Ashton, va condemnar "amb fermesa" l'execució, dos dies després de demanar a les autoritats que no apliquessin la pena capital als dos acusats. Un comunicat publicat per la seva portaveu explica que Ashton "és conscient que els dos homes van ser acusats de crims terribles i els seus pensaments estan amb les víctimes i les seves famílies", però també recorda que "tenien dret a un procés just i especialment a la possibilitat de defensar-se".\nEl president del Parlament Europeu, Martin Schulz, ha dit en un comunicat a Minsk que "encara és a temps" d'evitar l'execució del segon condemnat.


‘La llum d’Elna’ arriba a Can Papasseit dins la Mostra de Films de Dones - vilanovainformacio.cat - Portal de Comunicació de Vilanova del Camí\nDins el projecte Conegudes (també) a casa de la Mostra Internacional de Films de Dones, el pròxim diumenge 15 d’octubre, arriba a Vilanova del Camí la segona pel·lícula programada a la Conca d’Òdena des de la MICOD. La llum d’Elna de la cineasta catalana Sílvia Quer es podrà veure, a les set de la tarda, a Can Papasseit\nQuer ens convidarà a repassar un episodi històric. Quan les autoritats de Vichy decideixen tancar la Maternitat d’Elna, que acull embarassades dels camps de concentració del sud de França, la seva jove directora, Elisabeth Eidenbenz, i la seva col·laboradora Victòria, exiliada catalana a qui va rescatar del camp d’Argelers, estaran disposades a sacrificar qualsevol cosa per salvar-la, excepte els seus ideals.\nÉs l’estiu de 1942 quan Elisabeth Eidenbenz ha de plantar cara a les autoritats col·laboracionistes de Vichy. El Govern ha emès l’ordre de clausurar La Maternitat d’Elna, que acull embarassades dels camps de concentració de refugiats espanyols del sud de França. La jove directora, Elisabeth Eidenbenz, i la seva col·laboradora Victòria, exiliada catalana a qui va rescatar del camp d’Argelers, estaran disposades a sacrificar qualsevol cosa per protegir i salvar la vida de molts nadons, excepte els seus ideals. En la seva resistència, sortiran a la llum dues formes de lluita diferent: tenir cura de les víctimes i empunyar les armes contra el feixisme.\nAmb les tres sessions de cinema que acollirà la conca d’Òdena, el Programa d’Igualtat de gènere de la MICOD s’ha sumat a aquesta mostra itinerant; un espai concebut per a donar a conèixer la història i el present de la creació cinematogràfica feta per dones.\nEl passat 28 de setembre, es va projectar la pel·lícula Free (Hadijatou contra l’estat) de Lala Gomà, a l’Ateneu Cinema.\nLa tercera i última pel·lícula de la Mostra de Films serà als Cinemes MontÀgora de Santa Margarida de Montbui, amb Júlia Ist, d’Elena Martín, el 27 d’octubre a dos quarts de nou del vespre.\nAVÍS – El proper dilluns i dimarts hi haurà afectacions al trànsit a la C-15 i a la C-37\nAVÍS - El proper dilluns i dimarts hi haurà afectacions al trànsit a la C-15 i a la C-37


Hostel Dostoevsky Tyumen Tyumen Rússia - Ofertes d'hotels amb els MILLORS DESCOMPTES EN LÍNIA\nul. Pervomayskaya, 60к1, Kalininski, Tyumen, Rússia, 625000 - Excel·lent ubicació - Veure al mapa\nMés informació sobre Hostel Dostoevsky Tyumen\nConvenientment situat a Tyumen, Hostel Dostoevsky Tyumen és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hostel Dostoevsky Tyumen és compromet a que la seva estada sigui el més còmoda possible. Els clients de l'hotel poden gaudir de recepció 24 hores, transport hotel/aeroport, habitació familiar, servei de bugaderia, servei de llançadora.\nL'ambient de Hostel Dostoevsky Tyumen es reflexa en cada habitació. connexió sense fils a internet (cortesia), aire condicionat, telèfon, plat de dutxa, sala d'estar són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Hostel Dostoevsky Tyumen és un lloc ideal d'estada pels viatgers que busquin encant, comfort i facilitat a Tyumen.


EL SETEMBRE I LA NIT de Maica Rafecas a l'Eix Diari (22.04.21) - laBreu Edicions : laBreu Edicions EL SETEMBRE I LA NIT de Maica Rafecas a l'Eix Diari (22.04.21) - laBreu Edicions\nDes de l’any 1970, i iniciada als EUA, en més de 192 països del món el dia 22 d’abril se celebra el Dia de la Terra amb diversos actes festius i de divulgació d’una problemàtica mundial, ja que aquest mateix dia 22 d’abril se celebra també el naixement del moviment ambientalista modern. Ara més que mai el moviment ambientalista truca a les portes de la consciència de la humanitat amb el perill cert, comprovat, de l’escalfament global que amenaça la nostra supervivència com a espècie.\nMaica Rafecas (Llorenç del Penedès, 1987), ha escrit El setembre i la nit (LaBreu), una novel·la que també s’hauria pogut titular Himne a la Terra per com l’argument d’aquesta narració per capítols protagonitzada per la jove Anaïs, és la defensa aferrissada d’una vinya familiar que està amenaçada de ser expropiada per construir-hi un polígon industrial. Anaïs, que es guanya la vida fent de dissenyadora d’etiquetes de vins, ho deixa tot per convertir-se gairebé en solitari en una activista d’aquest moviment ambientalista que ja fa un temps que ha començat a ser porós en les nostres societats davant l’amenaça real d’una economia que destrossa terres, paisatges i persones en ares d’un guany immediat que per a res té en compte els límits dels recursos de la Terra, per allà on passa arrasa com l’exèrcit d’Àtila. Aviat no sabrem on posar els peus, amb tant de ciment, o d’esterilització de la terra cultivable a força d’incendis i inundacions: el canvi climàtic és un fet i no ha estat pas obra de cap dimoni exterior sinó de l’egoisme diabòlic que uns quants, massa, porten a dins.\nCom hem arribat fins aquí ens ho hauríem de preguntar no tant de manera individual, tot i que sempre podem ser més curosos amb la natura, sinó col·lectivament. No és només una causa econòmica, tot i que n’és la conseqüència. Es tracta d’un fet més profund: una progressiva cultura materialista ha dessacralitzat fins a tal punt la naturalesa que l’hem convertida en un objecte, en una moneda de canvi, i així nosaltres també ara som moneda de canvi amb la naturalesa, ja que en formem part.\nNo sempre ha estat així, però, com la jove Anaïs defensa amb els seus arguments i actitud fent memòria del seu avi Pau, que treballava la vinya amb la qual es guanyava la vida, sí, però ho feia amb respecte. Fa uns anys, l’estiu de 2001, Òscar Pujol Riembau (L’Arboç, 1959), indòleg i autor del diccionari Sànscrit-Català i diverses traduccions de textos sànscrits tant en català com en castellà, em va fer a mans un petit llibre: Himno a la Tierra (José J. de Olañeta, Editor). Aquest llibre és un aplec de pregàries i salms per a ús ritual com aquell qui recita un mantra. En la presentació escriu Pujol, i tradueixo: «El lector se sentirà sorprès enfront de la relació, gairebé íntima, que s’estableix entre el poeta i la mare Terra (…) la Terra és la mare de l’espai, el receptacle de les aigües, l’aixopluc dels ramats, la procreadora universal, un dipòsit de bens i riqueses…»\nÉs just la consciència de la Terra com un ésser viu amb potència creadora el que mou la jove Anaïs, encara que a ulls d’uns quants passi per boja, a defensar la vinya amenaçada de convertir-se en el solar d’una nau industrial, imatge de l’amenaça més gran que és l’amenaça a la Terra mateixa. Anaïs, alter ego de Maica Rafecas, ha sentit com els antics cantors dels himnes a la Terra, aquesta olor que amara els sentits en la seva dimensió física i espiritual: «Aquesta olor, oh, Terra, que de tu emana./ L’olor que porten les plantes i les aigües./ L’olor que van compartir els esperits i les nimfes/. Amb aquesta olor fes de mi un perfum/ i que ningú ens desitgi cap mal». Aquest fragment d’himne a la Terra que forma part de les escriptures de l’Atharva Veda, sembla que hagi estat expressament escrit per il·lustrar molts dels commovedors passatges d’El setembre i la nit, de Maica Rafecas, i per ser llegit el dia 22 d’abril, Dia de la Terra.\nTeresa Costra-Gramunt, Eix Diari (22.04.21)\nCategoria: Cicuta, Col·leccions, Diaris, Premsa | Etiquetes: cicuta, eixdiari, el setembre i la nit, labreu, labreuedicions, Maica Rafecas, narrativa catalana, rafecas


El Consell de la Cerdanya fixa com a inversió la xarxa de senders - Regió7 :: El Diari de la Catalunya Central\nEl Consell de la Cerdanya fixa com a inversió la xarxa de senders\nL'òrgan creu que els camins són el principal atractiu turístic i els condicionarà fins al 2016\nUn dels trams del camí de Sant Jaume que transcorren pel costat del Segre al terme municipal de Bellver arxiu/miquel spa\nMIQUEL SPAPUIGCERDÀ El Consell Comarcal de la Cerdanya ha fixat en la xarxa de camins de la vall la seva principal prioritat inversora en els pròxims tres anys. L'òrgan comarcal ha establert un pla d'actuacions sobre els senders que creuen la Cerdanya d'est a oest i de nord a sud per tal de destinar-hi les principals partides econòmiques que aconsegueixi del nou Pla Únic d'Obres i Serveis (PUOSC) per al període entre aquest any i el 2016. En el període de tres anys que ha acabat ara, el Consell va rebre 400.000 euros. El president de l'òrgan, Ramon Moliner, ha apuntat, però, que ara difícilment rebran aquesta quantitat.\nEl Consell considera que la xarxa de camins és un dels atractius més importants turísticament de la vall i així ho evidencien les estadístiques de visitants del Patronat Comarcal. Un dels camins sobre els quals es farà més incidència és el de Sant Jaume, que creua la vall des de Llívia fins a Martinet seguint el curs del Segre. El Consell ha previst destinar-hi 100.000 euros. El tècnic de Turisme del Patronat, Eduard Correa, ha apuntat que "és un dels valors turístics a l'alça perquè cada vegada atrau més gent i més diversa". Tant és així que pel camí hi passen no tan sols peregrins que fan la ruta sinó que també famílies que n'aprofiten petits trams centrals que són molt planers per passar un dia de festa fent-hi activitats. Correa ha explicat que algunes de les actuacions que caldrà fer sobre el Camí de Sant Jaume seran, per exemple, resoldre l'actual pas per l'estret d'Isòvol, que s'ha de fer pràcticament sobre la carretera N-260.\nUnir la sèquia a Isòvol\nEn aquest tram queda pendent d'acabar un projecte d'aprofitament de la sèquia que travessa l'estret per la ribera esquerre del riu. Un tram de la sèquia, el que toca a Bellver, ja està cobert i s'hi pot passar pel damunt, però queda cobrir el tram que dóna al terme d'Isòvol. Correa ha explicat que s'hi ha de fer una actuació civil d'embergadura per canalitzar la sèquia, cobrir-la i instal·lar elements de seguretat. Per la seva banda, el president del Consell ha avançat que es coordinaran amb la comunitat de regants per fer l'obra. Ramon Moliner també ha apuntat que els diners del PUOSC també serviran per millorar el ferm en alguns trams del camí i per arreglar fuites d'aigua que hi ha en algunes sèquies que sovint aboquen aigua al sender al llarg del seu recorregut. Aquesta partida, que se centrarà en altres camins de la vall, tindrà una dotació de 60.000 euros. Les actuacions sobre el camí també inclouran la unificació de la senyalització perquè sigui amb rètols blaus arreu.


Reclamen més diners per a estudiar fàrmacs que alenteixin o curin Alzheimer\nancians, gent gran, anciana, ancià, vellesa, edat avançada\nEls estafadors s'aprofiten de les persones grans que viuen soles.\nLa malaltia que afecta més 900.000 persones a Espanya, un terç majors de 85 anys, i en la qual el diagnòstic precoç és fonamental\nActualitzada 19/09/2021 a les 11:29\nMés fons per a l'estudi de fàrmacs que alenteixin o curin la malaltia és una de les demandes dels experts i familiars d'afectats amb motiu de la commemoració el 21 de setembre del Dia Mundial de l'Alzheimer, una malaltia que afecta més 900.000 persones a Espanya -un terç majors de 85 anys- i en la qual el diagnòstic precoç és fonamental.\nEs tracta d'una malaltia neurodegenerativa, que es caracteritza per la pèrdua de capacitat intel·lectual i funcional, unit a l'envelliment i que augmenta en els majors de 65 anys, la prevalença dels quals és un 7% i gairebé del 50% en majors de 85 anys segons indica la Confederació Espanyola de l'Alzheimer (CEAFA).\nAmb motiu del Dia Mundial de la malaltia, el Congrés dels Diputats celebrarà demà, dilluns, la jornada «Zero omissions. Zero Alzheimer», que inaugurarà la presidenta de la Cambra Baixa, Meritxell Batet, en la qual es debatran reivindicacions i propostes per a millorar la qualitat de vida de pacients i famílies.\nA més, els experts subratllaran els beneficis del diagnòstic precoç, incidint en què és imprescindible aconseguir-lo per a establir un canvi de model en la lluita contra l'Alzheimer.\nSegons la Fundació Pascual Maragall, a l'Alzheimer és responsable del 75% de demències que es registren a Espanya, una xifra que podria duplicar-se en 2050 a Espanya sinó es troben tractaments modificadors.\nLa demència genera uns costos de 24.000 euros per malalt, que assumeix en un 87% la família de l'afectat, assegura la Fundació, que xifra en 21.000 milions d'euros el cost anual de la malaltia al nostre país.\nPer part seva, Sanitas Majors, que han llançat l'estudi «Cuidats de la persona amb alzheimer després de la pandèmia per COVID-19», revela que el 71% dels cuidadors d'aquests malalts reconeix no tenir la preparació suficient, la qual cosa moltes vegades arriba a produir frustració.\nL'estudi indica que a les dificultats de cuidar a un pacient d'Alzheimer, cal afegir els efectes en el benestar emocional del cuidador, ja que un 53% d'ells creu que aquesta cura i la situació generada per la covid-19 els ha perjudicat emocionalment i un 65% opina que després de la pandèmia la cura és més complicat.\nEliminen les limitacions de nombre de persones...\nComenta el contingut : Reclamen més diners per a estudiar fàrmacs que alenteixin o curin Alzheimer


¿Canviar de banc o guardar els diners a casa per no pagar comissions?\nServeis financers sota lupa\nMentre molts particulars exigeixen als bancs que facin marxa enrere en el càrrec de comissions a compte, uns altres busquen la manera d’evitar-les\n18 de d’agost del 2021. 17:16\nEl juny ha sigut el mes de les comissions bancàries. Amb l’objectiu d’augmentar ingressos i la vinculació dels clients, les entitats han anat engreixant la factura aplicada per mantenir un compte, per tenir una targeta de dèbit o crèdit o per fer una transferència, entre altres serveis.\nAquests cobraments, que arriben a un import mitjà anual de 140,17 euros d’acord amb els càlculs d’Asufin, han generat un descontentament creixent entre els usuaris que, no obstant, no és nou. Durant l’any passat, les reclamacions ateses pel Banc d’Espanya relacionades amb els comptes i dipòsits de la banca ja van suposar el 19,7% del total, destacant aquelles referides al càrrec de comissions en compte.\nDavant aquesta situació, associacions de consumidors financers com Asufin o Adicae han expressat la seva preocupació pel progressiu augment dels costos i han reclamat una regulació o normativa específica.\n«Que la situació actual sigui la contrària és inquietant, més quan el mapa bancari, amb menys entitats i més concentrat, deixa menys possibilitats d’elecció al consumidor», assenyalava la presidenta d’Asufin, Patricia Suárez, en una nota recent.\nPer la seva banda, Adicae ha instat el Banc d’Espanya que «vigili i controli de manera detallada» l’efecte que «l’abusiu increment de les comissions bancàries està suposant a les butxaques dels consumidors». «L’import mitjà de la comissió per manteniment de compte s’ha multiplicat per quatre després de les pujades del mes de juny, i les entitats financeres ni atenen al perfil vulnerable de bona part dels seus clients ni tenen en compte les seves necessitats i reivindicacions», asseguren en un comunicat.\nMoure els diners\nAlhora que les associacions, molts particulars exigeixen als bancs que facin marxa enrere. Mentrestant, molts altres busquen la manera d’evitar-les. Canviar de banc pot ser una de les primeres opcions. Segons recorda l’associació de consumidors OCU, en l’actualitat les gestions corresponents al trasllat del compte corrent corren a càrrec de la nova entitat, i a més no comporta cap cost.\nPer això, «l’usuari es podrà limitar a omplir un formulari, en el qual s’ha d’indicar el que es vol traspassar de compte, com, per exemple, transferències periòdiques, abonaments, saldo existent en el compte, així com els rebuts domiciliats i la data a partir de la qual es vol que es carreguin en el compte nou», expliquen des de l’associació.\nEn cas que aquesta sigui la via triada pel client, l’OCU ha recopilat un petit llistat de comptes corrents amb què gestionar el dia a dia sense comissions addicionals. En concret, enumeren el Compte Nòmina (Pensió) i la No Nòmina de Bankinter, el compte ‘online’ de MyInvestor i el Compte Expansió Plus de Banc Sabadell. A més, indica que hi ha comptes sense comissions que tornen una part dels rebuts domiciliats i posa com a exemple el Compte Nòmina Open d’Openbank.\nA més, el comparador Kelisto mostra més possibilitats, com és el cas del Compte Clar d’Abanca, el Compte Nòmina de Bankoa (entitat del grup Abanca), l’‘online’ SIN de Liberbank o el Compte Nòmina d’Unicaja Banco. En els quatre casos ofereixen a més una bonificació de fins a 300 euros per domiciliar la nòmina. BBVA té també dos comptes sense comissions, però estan destinats únicament a joves d’entre 18 i 29 anys.\n«Fins i tot els consumidors que no tenen una nòmina poden deslliurar-se de pagar comissions si obren un compte sense despeses i sense vinculació obligatòria», aclareixen els experts de HelpMyCash.\nGuardar els diners\nUna altra alternativa pot ser guardar els diners a casa, segons indiquen des del portal especialitzat en finances personals. Això suposa una fórmula sense cap trava legal, independentment de la quantitat, sempre que els fons tinguin una procedència legítima i hagin sigut degudament declarats, aclareix HelpMyCash.\nEn aquest sentit, convé conèixer el potencial problema que arribaria en el cas de voler tornar a ingressar els diners en un compte corrent i «Hisenda comenci a fer preguntes». En concret, l’Agència Tributària podria demanar comprovació de l’origen dels fons, una cosa que no sempre resulta fàcil. «Per això, convé guardar tota la documentació oportuna: justificants dels reintegraments, nòmines, etc.», recomanen des del portal especialitzat.\nGuanyar fins a un 30% amb la vivenda\n«La realització d’una retirada i d’un posterior ingrés de diners en efectiu en un compte bancari no té, en principi, transcendència a efectes de l’Impost sobre la Renda de les Persones Físiques», aclareix la Direcció General de Tributs. Però de no poder demostrar la procedència dels diners, Hisenda podria considerar-ho com un guany no justificat i obligar la persona a tributar.\nA més, HelpMyCash recorda l’actual límit als pagaments en efectiu en transaccions, situat en 1.000 euros des del mes de juliol passat en el marc de la llei antifrau. Així que si es vol fer una compra per una quantitat superior a aquesta xifra i els diners estan guardats a casa, serà necessari ingressar-los abans en un compte.\nConsum Bancs Estalvi


Iseo: «Aquests concerts amb mascaretes poden tenir un punt màgic»\nLa cantant navarresa obre el Cruïlla XXS amb dues actuacions al Poble Espanyol en les quals recupera el seu perfil en solitari anterior a l'aliança amb Dodosound\nBarcelona - Dimarts, 30/06/2020 | Actualitzada 01/07/2020 - 08:34\nLa veu del duo Iseo & Dodosound obre al Poble Espanyol la seva gira en solitari ‘Back to the roots’ amb dos concerts (dimecres i dijous; entrades esgotades) que, al seu torn, suposen l’estrena del Cruïlla XXS, versió del festival per a la ‘nova normalitat’. Parlem amb la Iseo, la cantant navarresa Leire Villanueva.\nLa iniciativa d’aquests concerts en solitari, ¿és fruit de la conjuntura Covid-19?\nDoncs no sorgeixen d’això. El projecte d’Iseo & Dodosound vam decidir parar-lo prèviament, per posar-nos a compondre el nostre tercer àlbum, que sortirà el 2021, però llavors em va arribar una proposta per fer concerts en format acústic d’acord amb les mesures d’aquest estiu.\n¿Què representa tornar a actuar sola, amb la seva guitarra i els seus aparells?\nUna responsabilitat, perquè tot depèn de mi, però també serà molt divertit tornar a explorar la Iseo dels inicis. Curiosament, els concerts del Cruïlla XXS són l’1 i 2 de juliol, i l’últim que vaig fer en solitari va ser el 2 de juliol del 2017, el dia que es va publicar ‘Roots in the air’, el segon disc d’Iseo & Dodosound. Portaré la guitarra acústica, l’elèctrica, el ‘looper’, pedaler per gravar bucles, i un ‘kit’ petit de percussions. El concert es diu ‘Back to the roots’ i és més una tornada a l’origen que al passat, perquè som en el 2020 i les cançons les tocaré d’una altra manera; mai han sonat així abans.\nIseo & Dodosound han combinat el hip-hop i el trip-hop amb ritmes jamaicans, cadències llatines... ¿Amb què es queda en la seva faceta de solista?\nCrec que també hi ha diverses branques, però la senya d’identitat que més arriba a la gent i que connecta amb Iseo & Dodosound és la meva veu. La meva paleta de sons és igualment variada, i allà hi ha també una mica de bossa nova, per exemple, que amb Dodosound no és tan present. I soul, i jazz, pels acords de guitarra.\nAmb Alberto Iriarte (Dodosound) ha omplert sales com Apolo o Razzmatazz sense situar-se en una casella estilística, combinant gèneres. ¿A què atribueix el seu èxit?\nA això mateix, a no lligar-nos a un estil definit a simple vista. Al final, el que facis a cada persona li sonarà d’una forma diferent, i cadascú mereix tenir aquesta llibertat de decidir a què li sona un grup. Això ens ha fet englobar una audiència molt heterogènia.\nHan adaptat ‘Txoria txori’, de Mikel Laboa (a partir del poema de Joxean Artze), que ara potser lliga més amb un perfil de cantautora.\nEsclar, ens agrada retre honors a les nostres arrels; ho fem perquè ens surt del cor. A l’última gira amb Dodosound, la introducció dels nostres concerts era una versió de la cançó de santa Águeda, en eusquera, i l’hem fet a Bèlgica, a França, al Regne Unit... Portar això, casa teva, a tot arreu, és bonic.\n‘El camino’, la seva nova cançó en solitari, no parla de confinaments, ni de virus, ni de desescalades.\n¡No, no, què va! Parla de trobar-se amb un mateix, creant a poc a poc el camí, com deia Machado, a base de fer-ho, sense presses. Té a veure amb el retrobament amb mi mateixa, al compondre en solitari després de tant temps.\nSeients distanciats, mascaretes... ¿Això pot tallar el rotllo?\nEl primer que vaig pensar a l’imaginar-me la gent separada amb mascaretes va ser que era com un anticoncert. Però després em vaig adonar que podia convertir-se gairebé en un concert privat. Perquè estem acostumats a l’enrenou a les actuacions, a comentar-ho tot amb qui tinguis al costat, i ara la gent només podrà prestar atenció al que succeixi a l’escenari. Pot ser un gran viatge per al públic. La gent ja veurà si és així, o és que estic tarada, però crec que aquests concerts poden tenir un punt màgic.


8. resum executiu by CUP Lleida - issuu\nPLA PARCIAL URBANÍSTIC DEL PARC TERRITORIAL ALCALDE PONS – LES BASSES (SUR43) · LLEIDA ANNEX 2 DOCUMENT COMPRENSIU\nSUMARI 1. AMBIT I PLANEJAMENT VIGENT\nSITUACIÓ I ÀMBIT PLANEJAMENT VIGENT QUE DESENVOLUPA AQUEST PLA PARCIAL URBANÍSTIC\n2. SUSPENSIO DE LLICÈNCIES\n3. RESUM EXECUTIU\nOBJECTIUS DEL PLA L'ORDENACIÓ URBANÍSTICA PROPOSADA RESUM I PARÀMETRES DEL PLANEJAMENT PROPOSAT\nD’acord a tot allò establert en l’article 8.5 del Decret Legislatiu 1/2010, de 3 d’agost, pel qual s’aprova el text refós de la Llei d’Urbanisme de Catalunya, en el que es regula que en la informació pública dels instruments de planejament urbanístic cal incorporar un document comprensiu que es conforma mitjançant aquest escrit.\n1. AMBIT I PLANEJAMENT VIGENT 1.1. SITUACIÓ I ÀMBIT\nL’àmbit objecte d’aquest Pla Parcial, es defineix gràficament en els plànols d’informació i d’ordenació de la documentació gràfica. Es situa al sud-est del nus de comunicació de l‘autovia A2 amb la carretera N-240 i comprèn el Parc Territorial Alcalde Pons - Les Basses així com sòl no urbanitzable.\nAquest àmbit està delimitat bàsicament per: - al nord-est, per camps d’horta - al sud-est, per camps d’horta - al sud-oest, per la carretera N-240 (actualment xarxa viària urbana) - al nord-oest, per l’autovia Lleida - Barcelona A2 i per la sèquia Tercera del Canal de Pinyana.\nLa superfície total de l’àmbit d’estudi, segons base topogràfica i límits de parcel·les, és de 271.100,02m2 (27,11 hectàrees). D’aquestes, aproximadament 20,48 hectàrees (204.779,21m2) corresponen a la qualificació actual de Parc Territorial del Pla General de Lleida i la resta, 6,63Ha (66.320,81m2), corresponen a l’àmbit d’ampliació, un cop estudiades les diverses alternatives. Suposen l’ampliació efectiva d’un espai destinat a l’esport, el lleure i la salut, tot mantenint la superfície actual global de sistemes de qualificació de Parc Territorial.\n1.2. PLANEJAMENT VIGENT QUE DESENVOLUPA AQUEST PLA PARCIAL URBANÍSTIC\nEs tramita paral·lelament la “Modificació Puntual del PGO per a la creació d’un nou sector d’esport, lleure i salut al parc territorial alcalde Pons - les Basses” que estableix conjuntament amb el PGL els paràmetres del planejament vigent que es desenvolupen en aquest document.\nArt. 202 bis Zona d’esport, lleure i salut del Parc Territorial Alcalde Pons-Les Basses, Clau 8 PT 1. Definició de la zona. El sector de titularitat pública comprèn el Parc Territorial Alcalde Pons-Les Basses i un conjunt de sòls privats majoritàriament de cultiu, situats en el límit nord-est del Parc. La superfície total del sector urbanitzable és de 27,11Ha. D’aquestes, 20,48Ha corresponen a la qualificació de Parc Territorial i la resta, 6,63Ha, corresponen a sòls per a l’ampliació efectiva del nou sector d’esport, lleure i salut, amb la finalitat, com a condició necessària, per tal d’assegurar l’increment de la superfície global per a l’ús d’espais lliures i equipaments esportius. 2. Objectius generals. L’objectiu d’aquest sector és el d’ordenar l’àmbit del Parc Territorial Alcalde Pons - les Basses, per a destinar-lo a usos esportius, de lleure i salut, com una dotació de titularitat pública de caràcter territorial, estructurant-lo com a peça estratègica en el desenvolupament del territori i reforçant la seva articulació amb la ciutat. Així mateix es pretén emmarcar la definició dels usos principals: esportius, de lleure i de salut, vinculats a la natura, amb la incorporació d’altres usos principals lucratius que garanteixin la viabilitat econòmica del sector tot reforçant, però, els valors paisatgístics, del gaudir de la natura i de l’esport, a través de la recuperació/ampliació de les masses arbòries existents i d’altres elements naturals. 3. Determinacions de l’ordenació. 3.1. El desenvolupament d’aquesta zona es realitzarà mitjançant Pla Parcial urbanístic. 3.2. El Pla Parcial abastarà la totalitat del sector determinat en el present Pla General. 3.3. Estàndards urbanístics: a) Índex d’edificabilitat brut aplicable a la totalitat del sector, 0,07 m2t/m2s. b) Reserves obligatòries per a sistemes: 1. Sistemes generals: El Pla parcial haurà de concretar la forma, disposició i zonificació finals dels 210.776,16 m² corresponents a l’ús d’espais lliures i equipaments esportius, que és la cessió mínima que es fixa normativament. D’acord amb l'article 145 d’aquestes Normes, l’ús esportiu i residencial mòbil són compatibles amb una limitació del 50% d’aquesta superfície. En aquesta reserva es computen els 40,665 m² de zones verdes i equipaments esportius obligatoris de reserva mínima en compliment de l'article 64 del TRLUC i en coherència amb els usos actuals del sòl. 2. Sistemes locals - Vialitat i aparcament: Es fixa una reserva mínima de vialitat de 1.004.18 m² de superfície. El Pla parcial completarà la reserva de sòls per al sistema viari i d’aparcament necessària per al correcte funcionament del sector. 3 Aparcament: El Pla Parcial preveurà la reserva mínim a de 580 places d’aparcament per a l’ús comercial i 250 places d’aparcament totals per a la resta d’usos.\nc) D’acord a la legislació vigent l’aprofitament mig de cessió correspon al 20% de l’aprofitament del sector, tot i que en ser un sector de titularitat pública no serà d’aplicació, per innecessària, la cessió d’aquest 20% d’aprofitament mig a l’administració actuant. 4. Determinacions de l’edificació 4.1. Tipus d’ordenació i tipologia, es fixa el tipus d’edificació aïllada. 4.2. El Pla parcial complementarà les condicions d’edificació relatives a condicions de forma de la parcel·la, ocupació de plantes soterrani, baixa i pis, i elements secundaris de l’edificació. 4.3. Nombre màxim de plantes i alçada reguladora màxima, el nombre màxim de plantes es fixa en planta baixa i tres plantes pis i l’alçada reguladora màxima segons l’Art. 44 d’aquestes Normes. 4.4. L’ordenació del Pla parcial vetllarà per l’adaptació de l’edificació a les condicions de l’entorn on s’insereix. 5. Condicions particulars d’ús L’ús general al qual es destina l’àmbit és el de lleure, esport i salut a l’aire lliure. Sempre i quan estiguin directament vinculats a aquest ús general, s’admeten com a complementaris els usos següents: - Comercial, segons determinacions de l’article 88 d’aquestes Normes i d’acord amb la regulació sectorial vigent. - Terciari, d’acord amb l’article 89 d’aquestes Normes i exclusivament pel que fa epígrafs d’establiment hoteler, restauració i el recreatiu. - Residencial especial, segons es regula a l’article 87 d’aquetes Normes. - Segons definició de l'article 92 del PGLl s'admeten els usos educatiu, sanitario-assistencial i socio-cultural com a serveis privats. Es declara incompatible l’ús d’habitatge. S’exceptua d’aquesta prohibició el destinat a allotjament del personal de guarda permanent de les instal·lacions. 6.- Sostre màxim per usos. -\nEl sostre màxim assignat a l’ús comercial serà de 12.000 m²st. El sostre màxim assignat als usos terciari/residencial especial educatiu, sanitario-assistencial i socio-cultura serà de 8.000 m²st. El sostre màxim per a l’ús recreatiu serà de 800 m²st.\n7.- Regulació transitòria dels usos. El Pla parcial posterior regularà l’ús transitori del residencial preexistent legalment implantat dins els sector. 8.- Altres determinacions. El Pla parcial que ordeni el sector haurà de tenir present, a més, les següents determinacions sobre: Aspectes ecològics - Analitzar les espècies al·lòctones existents i d’eliminar aquelles espècies amb capacitat per alterar els habitats naturals propers. - Ús d’espècies autòctones en el disseny dels nous espais lliures. - Disseny naturalitzat dels elements i infraestructures hidràuliques (basses, fonts...) - Minimització dels tancaments i ús de tancaments permeables per a la microfauna característica de la matriu agrària. - Minimització de la superfícies impermeabilitzada com a conseqüència l’aplicació de paviments i acabats propis de l’espai urbà. Aspectes paisatgístics - Obligació de la integració paisatgística de les instal·lacions i edificacions, existents i previstes. Aspectes sobre el cicle de l’aigua - Necessitat que la xarxa de sanejament sigui separativa: residual i pluvials. - Necessitat d’assegurar una correcta gestió de les aigües residuals, ja sigui mitjançant EDAR pública o amb sistema depuratiu propi. - Necessitat que els promotors assumeixin els costos derivats del sanejament. Avaluació de la possibilitat d’engegar convenis de sanejament en els termes establerts en el PSARU. 9.- Gestió. El sector, de titularitat pública, es desenvoluparà mitjançant un únic polígon d’actuació urbanística i el sistema d’actuació serà el d’expropiació.\n2. SUSPENSIO DE LLICÈNCIES Els articles 73 i 74 del Decret legislatiu DL 1/2010, de 3 d’agost, pel qual s’aprova el text refós de la Llei d’Urbanisme de Catalunya regulen la suspensió de l'atorgament de llicències i els seus terminis (desenvolupats als articles 102 i 103 del decret 305/2006, de 18 de juliol de 2006, pel qual s’aprova el Reglament de la Llei d’Urbanisme). En relació amb aquests treballs de redacció del Pla Parcial en l’àmbit del SUR43 i d’acord a l’apartat 1 de l’article 73: “els òrgans competents per a l’aprovació inicial de les figures del planejament urbanístic poden acordar, amb la finalitat d’estudiar-ne la seva formació o reforma, de suspendre la tramitació de plans urbanístics derivats concrets i de projectes de gestió urbanística i d’urbanització complementaris, com també de suspendre l’atorgament de llicències de parcel·lació de terrenys, d’edificació, reforma, rehabilitació o enderrocament de construccions, d’instal·lació o ampliació d’activitats o usos concrets i d’altres autoritzacions municipals connexes establertes per la legislació sectorial”\nD’acord amb l’article 73.2: “l’aprovació inicial dels instruments de planejament urbanístic obliga l’administració competent a acordar les mesures enunciades per l’apartat 1, en els àmbits en què les noves determinacions comportin una modificació del règim urbanístic. L’administració competent també pot acordar les dites mesures en el cas que es pretengui assolir altres objectius urbanístics concrets, els quals han d’ésser explicitats i justificats”\nL'acord que suspèn l'atorgament de llicències preveu la possibilitat d'atorgar les fonamentades en el règim vigent que siguin compatibles amb les determinacions del nou planejament inicialment aprovat, en el cas que, per la naturalesa dels canvis proposats, no es posi en risc l'aplicació del nou planejament, una vegada definitivament aprovat. Com a conseqüència de l’exposat anteriorment en motiu de l’aprovació inicial del Pla Parcial Urbanístic del Parc Territorial Alcalde Pons – Les Bases SUR43, es suspèn la tramitació de projectes de gestió urbanística i d’urbanització complementaris, com també suspensió de llicències de parcel·lació de terrenys, d’edificació, reforma o rehabilitació de construccions, d’instal·lació o ampliació d’activitats o usos concrets i d’altres autoritzacions municipals connexes establertes per la legislació sectorial. S’admetrà l’enderrocament de les construccions existents. Atès que es tramita el Pla Parcial es considera realitzar la suspensió de llicències en tot l’àmbit objecte d’aquest amb una superfície de 271.100,02m2 i d’acord a la definició de l’àmbit que s’ha fet anteriorment.\n3. RESUM EXECUTIU 3.1. OBJECTIUS DEL PLA\nEls objectius concrets que preveu assolir el Pla Parcial en base al planejament general són: a) Qualificar i ordenar l’àmbit del Parc Territorial, per a destinar-lo principalment a usos esportius, de lleure i salut, com una dotació de titularitat pública de caràcter territorial. b) Integrar al recinte del parc i ordenar de forma coherent l’ampliació del seu àmbit, amb un increment de superfície de 6,63Ha, en el seu entorn immediat i amb continuïtat de l’actual. c) Consolidar l’augment en el global del nou àmbit de la superfície qualificada actualment de Parc Territorial (PT), per a destinar-la als usos públics propis dels sistemes d’espais lliures i dels equipaments esportius. d) Ordenar, regular i concretar la localització i els paràmetres dels usos principals: esportius, de lleure i de salut, vinculats a la natura, amb la incorporació d’altres usos complementaris lucratius: comercials, hotelers i de serveis col·lectius, supeditats i vinculats als principals. e) Reforçar els valors paisatgístics a través de la recuperació/ampliació de les masses arbòries existents i d’altres elements naturals. f)\nPreveure una base de criteris formals, tècnics i estètics per tal que el desenvolupament de les obres de tractament dels espais a l’aire lliure i les noves edificacions s’integrin en l’entorn del parc\ng) Concretar la millora dels accessos i preveure una xarxa viària i per a vianants que respongui eficaçment a la mobilitat generada, amb especial atenció als aparcaments de vehicles, els nous accessos i a les comunicacions amb la ciutat i la resta del territori en base a les conclusions de l’estudi de mobilitat. h) Garantir la viabilitat econòmica de la proposta.\n3.2. L'ORDENACIÓ URBANÍSTICA PROPOSADA\nL’accés principal es produeix des de l’eix de la carretera N-240 (avui formant part de la xarxa viària urbana) per mitjà d’una rotonda de nova construcció des de la que surt el vial rodat principal d’accés i circumval·lació al sector. Aquest vial de circumval·lació per a vehicles privats i transport públic permet l’accés al parc des de diferents punts d’acord a la distribució dels usos. En aquests diferent punts d’accés a partir del vial rodat es situen en diferents bosses les dotacions d’aparcaments i parades d’autobús d’acord a la documentació gràfica. Al sud de la rotonda l’esmentat vial de circumval·lació té un nou punt d’accés secundari des de la N-240. 7\nEs busca doncs preservar la qualitat ambiental existent a l’interior del parc així com el manteniment de la massa arbòria actual. Això permet igualment solucionar els diferents recorreguts i itineraris per a vianants i bicicletes dins l’àmbit del parc disminuint les possibles interseccions amb la xarxa viària rodada. Alguns d’ells són de caràcter intern i d’altres donen continuïtat a camins rurals més enllà de l’àmbit d’aquest pla parcial. L’esmentat vial perimetral s’ordena com a sistemes de xarxa viària urbana (clau VB) amb una superfície de 19.235,74m2. També s’ha donat especial valor a la recreació de les piscines o basses d’aigua que històricament van donar origen al parc de Les Basses. D’aquesta forma el plànol de la imatge proposada recrea i amplia aquestes superfícies d’aigua en alguns casos mantenint la ubicació anterior. Es fa constar igualment aquest aspecte per al desenvolupament de la urbanització i tractament dels espais exteriors, en les normes del present pla. La gran part de la superfície de l’àmbit es destina a mantenir el caràcter encara present de parc territorial amb una combinació d’usos de lleure, esport i salut a l’aire lliure Dins dels sòls de sistemes es generen tres sub-claus diferenciades a partir de la clau PT de parcs territorials. Aquests són PT-EL (espais lliures), PT-ES (equipament comunitari – esportiu i educatiu) i PT-CA (Residencial mòbil i equipament comunitari). La clau PT-EL engloba gran part de la superfície originalment destinada a parc i on actualment hi trobem les àrees de major valor ambiental i paisatgístic. Es planteja per tant recuperar l’espai i les masses arbòries com a zona de lleure i esbarjo, adequant els espais d’acollida, itineraris i camins per a aquest fi. No es preveuen introduir nous usos més enllà de la preservació d’algunes de les edificacions existents i de la introducció puntual de noves instal·lacions vinculades al seu manteniment, funcionament, seguretat i descoberta per part dels visitants. La clau PT-ES inclou els sòls que actualment es destinen a l’ús esportiu amb el club d’esports i la pista poliesportiva en funcionament. El pla parcial preveu la seva consolidació i extensió cal al nord de forma contigua a les instal·lacions existents admetent amb caràcter públic els usos esportiu i educatiu. Finalment la clau PT-CA es planeja com a sòls d’ampliació de l’actual superfície de parcs territorials per tal d’ordenar un possible espai destinat a l’educació en el lleure i l’ús residencial mòbil com puguin ser instal·lacions d’acampada i càmpings, ús que en el passat ja ha acollit el perímetre actual del Parc de Les Basses.\nD’altra banda l’ordenació de pla parcial proposa tres claus per a zones d’aprofitament privat que han de permetre dotar la transformació del parc de viabilitat econòmica. Aquestes es situen en espais propers a l’accés principal i properes al perímetre del parc, en la lògica del vial de circumval·lació rodat. Cada una d’elles inclou les respectives reserves mínimes d’espais d’aparcament. El sostre lucratiu del pla parcial es situa doncs a la banda est de l’àmbit, de forma compacte i propera a la banda de contacte amb les infraestructures viàries amb caràcter territorial. La zona ZPT-CR es destina essencialment a l’ús del comerç de gran format amb un sostre màxim de 12.000m2st dividit en un mínim de dos edificacions. Aquesta zona concentra la major part de la reserva d’aparcament i es situa a una distància mínima respecte l’accés principal de la nova rotonda atès que és l’activitat que generarà el major nombre de desplaçaments. En aquesta zona s‘admeten els establiments comercials singulars, segons la definició que en fa l'article 6.1.b) i les determinacions contingudes a l'article 9.5 del Decret Llei 1/2009, del 22 de desembre, d‘ordenació dels equipaments comercials, especialment, per la vinculació de l’activitat en l’entorn on es du a terme. En aquest sentit, l'activitat comercial es limita a aquella vinculada al parc territorial destinat a l'esport, el lleure i la salut, i ha de constituir un model singular d'implantació en el territori per. la gestió unitària i compartida de l'activitat comercial amb l'activitat principal, pròpia del parc La zona ZPT-HR amb un sostre màxim de 4.000m2st és on s’admet la major alçada de l’edificació atès que es troba en una cota molt baixa respecte l’entorn definit pels grans talussos de l’autovia A2. Es destina principalment a l’ús terciari amb la possibilitat de desenvolupar una activitat hotelera com a ús complementari als usos principals de lleure i oci dels espais lliures. Per acabar amb les zones trobem la clau ZPT-SP amb usos terciaris i servies comunitaris que com a complementaris al principal ofereixen una gran varietat de possibilitats per al conjunt. Es preveu per a tal efecte un sostre màxim de 2.850m2 distribuïts en tres edificacions de baixa altura al voltant de l’actual gran espai obert de l’explanada sobre una antiga bassa i que actualment permet acollir actes de caràcter col·lectiu. Per coherència d’àmbit s’inclouen els sòls actualment ocupats per tres habitatges per als quals es preveu un règim transitori d’acord a les normes d’aquest pla.\n3.3. RESUM I PARÀMETRES DEL PLANEJAMENT PROPOSAT\nQUADRE NUM. 2: QUALIFICACIÓ PLANEJAMENT PROPOSAT\nEs justifica que amb l’ampliació de l’àmbit del parc i les noves zones d’aprofitament introduïdes s’amplia la superfície del planejament vigent de sistemes de parcs territorials. Aquesta actualment és de 20,47 hectàrees (204.779,21m2) i aquest pla parcial en preveu 21,07 hectàrees (210.794,30m2).\nQUADRE NUM. 3: DISTRIBUCIÓ DEL SOSTRE\nJUSTIFICACIÓ DEL COMPLIMENT ART.65.4 DL 1/2010 Es compleixen les reserves previstes en l'article 65.4 del decret legislatiu DL 1/2010 pel qual s’aprova el text refós de la Llei d'Urbanisme, pel que fa als sistemes d’espais lliures públics un mínim del 10% de la superfície de l'àmbit d’actuació urbanística, així com la reserva per a equipaments de titularitat pública amb un mínim del 5% de la superfície del àmbit d’actuació urbanística.\nAixí doncs per a l’àmbit del SUR43 es mantenen les cessions previstes pel planejament general i es garanteix el compliment, considerant la seva adaptació als paràmetres determinats per la legislació vigent segons el DL 1/2010 10\nLleida, octubre de 2010 Per ARQCOAS Arquitectura i Urbanisme SLP\n8. resum executiu\nP L A P A R C IA L U R B A N Í S T IC D E L P A R C T E R R I TOR IA L A L C A L D E PON S – L E S B A S S E S ( S U R 4 3 ) · L L E ID A A...


Bloc de l'AMPA de l'Institut Bellvitge: La marea groga arriba a Bellvitge !\nLa marea groga arriba a Bellvitge !\nExisteix una marea groga que es mou en defensa d'un ensenyament públic de qualitat i en contra de les retallades del Govern.\nPares, mares, profesors, profesores i mestres hem fet nostre el color GROC, hi ha tot un moviment arreu de Catalunya del qual podeu conèixer més AQUI i la seva senya d'identitat es una samarreta amb el lema SOS Ensenyament Públic de Qualitat.\nUna acció en comú que hem decidit portar a terme a Bellvitge, és possar-se aquesta samarreta TOTS EL DIMECRES, allà on siguem, i sempre que poguem, acudir a TALLAR LA RAMBLA MARINA (davant del Merca-2) a les 13:30h. també els dimecres.\nEl futur dels nostres fills i filles com a estudiants i sobretot com a persones de profit, està en joc, te la jugaràs?\nPodeu venir amb qualsevol samarreta de color groc, i si voleu l'original amb el lema SOS Ensenyament Públic de Qualitat, la podeu aconsseguir a l'AMPA dilluns, dimarts i dijous de 17h a 18:30 per 3€.\nEns veiem els dimecres si pots i si més no, POSSA'T LA TEVA SAMARRETA GROGA ALLÀ ON SIGUIS !\nEnsenyament obre la convocatòria dels Premis Extra...